
Segun prome minister Censo ta ekipa caba 
pa sigui instruccion di Hoge Raad 


Ayera mainta durante conferencia di 
prensa prome minister Evelyn Wecer- 
Croes a reacciona ariba e decision di 
Hoge Raad den e caso di Fundacion Or- 
guyo di Aruba y un pareha local di per- 
sonanan di mesun sexo cu kier casa na 
Aruba. 


Manera ya caba ta conoci, e caso aki ta un 
caso cu a bay den casacion despues cu Corte 
di Husticia di Aruba, Hof, na december 2022 
a tuma un decision caba den e caso aki. Na 
momento cu Aruba a haya su Constitucion a 
pone den articulo uno di e Constitucion tin 
poni cu no ta permiti discriminacion y segun 
Hof ta indica, na momento cu no ta permiti 
parehanan di mesun sexo casa esey ta un dis- 
criminacion cu no ta aceptabel pasobra e ta 
viola e propio Constitucion. 


Ademas corte a bisa na december 2022 cu e ta 
un discriminacion y cu no mester ningun ley 
pa legalisa matrimonio di mesun sexo, pero 
simplemente door cu e ta un discriminacion 
automaticamente Censo mester sigui e in- 
struccion aki. 


E mandatario a splica cu na momento Corte 
a duna su sentencia na december 2022, gobi- 
erno a evalua e decision y a busca conseho di 
un abogado di casacion, y ademas, el a agrega, 
nan a haya peticion di alrededor di 18 mil per- 
sona na Aruba cu a firma y a pidi gobierno pa 
bay den casacion. 


“A evalua tur esaki y a evalua e consehonan 
cu a haya di e abogado di casacion, a evalua e 
peticion di e 18 mil personanan aki cu a acu- 
mula firma y a entrega esaki tambe, y asina a 
tuma e decision cu ta bay casacion,” el a se- 
ñala. 


Gobierrno a bay casacion y diabierna ultimo 
Hoge Raad a tuma su decision y a bisa cu 
nan ta confirma loke corte a bisa na decem- 
ber 2022. Esey ta nifica cu tin discrimnacion 
door di no permiti parehanan di mesun sexo 
casa y esaki ta un violacion di Constitucion di 
Aruba. Basa riba esaki ta ripiti instruccion na 
Censo pa bay over na permiti matrimonio di 
personanan di mesun sexo tuma luga di me- 
sun forma cu matrimonio entre personanan 


di sexo opuesto ta tuma luga. 


“Cu esaki a bin decision final den e discusion 
aki. Riba casacion no tin nada otro, tampoco 
un referendum na e momentonan aki paso- 
bra loke cu Hoge Raad a haci ta simplemente 
duna interpretacion na Constitcuion di Aru- 
ba y un referendum no por bay riba un Con- 
stitucion. 
Un referendum lo por mustra cu tin cu cam- 
bia un Constitucion den futuro, pero esey ta 
un procedura riba su mes y uno diferente pa 
cana,” prome minister a remarca. 


Cu decision di Hoge Raad desde aworaki 
parehanan di mesun sexo por casa na Aruba y 
e mandatario a resalta cu Censo ta prepara pa 
ehecuta e veredicto aki. 


“Mi deseo grandi lo ta cu nos por uni un bi- 
aha mas, laga nos diferencianan un banda y 
sigui traha riba bienestar di nos pais. Esaki 
ta un tema hopi controversial cu a crea un 
desunion grandi den nos comunidad. No di 
awo, di hopi tempo, y no na Aruba so, otro 
caminda tambe. Sinembargo aworaki cu nos 
tin un decision final, laga nos biba cu esaki, 
laga nos respeta esaki y laga nos sigui manera 
un comunidad cu nos ta,” el a finalisa. 


Pa loke ta adaptacion di sistema di Censo pa 
por cuminsa cu e proceso di matrimonio pa 
parehanan di mesun sexo, prome minister a 
splica contestando pregunta di un miembro 
di prensa, cu Censo a haya instruccion pa 
adapta su sistema automatisa y a haya e fon- 
donan necesario pa esaki tambe. El a indica cu 
no tabata tanto placa y cu tabata un adaptacion 
chikito. 


Na mesun momento el a remarca cu esey no 
ta e problema, el a enfatisa cu e hecho ta cu 
na Aruba tin un procedura pa casamento cu 
aworaki ta conta igual pa parehanan di sexo 
opuesto y pa parehanan di mesun sexo. 


“Semper tin cierto investigacionnan cu tambe 
tin cu tuma luga, kiermen bo no ta bay yega 
nunca cu awe bo a yega y bo ta casa awe, e tin 
un proceso pa cana, pero nan ta ekipa cu tur 
cos caba pa haciele,” el a finalisa. 


Mantencion di hardinnan 
di alimentacion na scolnan 
basico no ta riba standard di 
agroforesteria sintropico 


E prome fase di e proyec- 
to di agroforesteria sin- 
tropico na scolnan basico 
a yega su fin pa e aña esco- 
lar 2023-2024 y un total di 
11 scol basico a ricibi nan 
hardin di alimentacion. E 
proyecto ta continua den 
e siguiente aña escolar y 
ya caba inscripcion a hab- 
ri. E biaha aki e proyecto a 
amplia y ta habri pa otro 
organisacion. 


Despues di e prome fase di e 
proyecto agroforesteria sin- 
tropico, aworaki ta prepa- 
rando pa e siguiente fase. Pa 
e siguiente fase aki, inscrip- 
cion a habri no solamente 
pa scolnan basico, pero awor 
tur instancia social, scol se- 
cundario, centro di bario y 
comunidad di bisindario por 
participa. 


E scolnan cu a participa 
durante e prome fase di e 
proyecto a haya nan hardin di 
alimentacion y asina por co- 
secha nan propio fruta y ber- 
duranan. Living Soil Aruba, 
hunto cu Santa Rosa Aruba 
tabata encarga cu e guia ini- 
cial pa e plantacion di e har- 
dinnan di alimentacion, pero 
mantencion tabata den man 
di e scolnan. 


Recientemente Living Soil 
Aruba a publica ariba nan pa- 
gina di Facebook cu despues 
di haci un bishita na scolnan 
cu a ricibi nan hardin di ali- 
mentacion, por a tuma nota 
cu e mantencion di e hardin- 
nan no tabata manera debe 
ser. 


“Durante mi bishita na e 
scolnan primario cu tin har- 
din di alimentacion a siman 
pasa, mi a nota cu man- 
tencion no semper ta riba 
standard. Mientras cu mi ta 
compronde cu maestronan ta 
dedica na nan profesion pri- 
mario, ta importante pa re- 
corda cu scolnan a compro- 
mete na mantene e hardin di 
alimentacion, 
dependiendo 
riba apoyo di comunidad,” 
Living Soil a indica. 


Nan a splica cu mantencion 
di un hardin di alimentacion 
ta rekeri di un enfoke holisti- 
co cu ta inclui varios practica 
clave. E diferente practica aki 
ta importante pa por man- 
tene e hardin di alimentacion 
lo mas optimal posibel pa e 
fruta y berduranan por crece 
efectivamente. 


Pa e motibo aki nan a anun- 
cia cu pa e aña escolar nobo 
cada skol lo tin un specialista 
conecta cune, cu lo train por 
lo menos un miembro di e 
staf den e enfoke holistico di 
Agroforesteria Sintropico. “E 
iniciativa aki lo sigura cu nos 
hardinnan di alimentacion ta 
prospera y sigui ta un recur- 
so educativo di balor,” nan a 
remarca. 


Living Soil Aruba a habri in- 
scripcion pa personanan cu 
kier siña tocante e enfoke ho- 
listico aki y yuda e scolnan 
mantene nan hardin di ali- 
mentacion. 


Potret: pagina di Facebook 
Living Soil Aruba 

Rapport anual di Corte Comun ta indica cu e cantidad di caso a aumenta 


Diabierna ultimo Corte Comun di Husticia 
di Aruba, Corsou, Sint Maarten, Boneiro, Sint 
Eustatius y Saba a presenta su rapport y cuen- 
ta anual. E rapport anual, cu tin como tema 
“Extranea lux, illuminatio interna” (Bista di 
pafo, Inspiracion pa paden), ta detaya dife- 
rente aspecto di e rol di Corte Comun. 


Pa loke ta e cantidad di casonan, cual ta consisti 
di e cantidad di esnan cu ta drenta pa ser trata y e 
cantidad cu a ser finalisa, salida, ta dividi na prome 
instancia y apelacion. 


Pa loke ta prome instancia, den 2023, e total di en- 
trada di caso a aumenta cu 2%; di 36,544 pa 37,248 
caso. E entrada ta aumenta for di 2021, pero e rap- 
port ta remarca cu ainda e ta bou di e nivel di peri- 
odo prome di Covid (2018-2019). 


E cantidad di casonan ta subiendo den e catego- 
rianan di derecho civil, 4%, y derecho penal, 5%. 
Den derecho administrativo tin un caida den e can- 
tidad di caso, principalmente den e cantidad di ca- 
sonan di impuesto na Corsou. Na 2023 tin un total 
di 37,943 caso finalisa. Esaki ta un aumento di 5%. 
Aki tambe salida ta subiendo mas den e categorian- 
an di derecho civil cu 6% y derecho penal cu 5% y 
e salida den derecho administrativo ta baha cu 6%. 


E aumento di salida den derecho civil ta principal- 
mente pa motibo di e uso di capacidad adicional pa 
elimina e retraso di trabou. 


Pa loke ta e Corte di apelacion, e rapport ta indica 
cu e total di entrada di caso di apelacion den 2023 
ta 1,087, locual ta un caida di 5%. E entrada di caso- 
nan di derecho administrativo ta baha cu 26%, pero 
derecho civil ta subi levemente cu 1% y derecho 
penal ta subi cu 8%. 


E salida di casonan di apelacion ta 1,221, un caida di 
6%. E caida ta mayormente debi na e salida di caso- 
nan di impuesto na e localidadnan di BES y Corsou 
y e caida di salida di casonan di empleadonan pu- 
blico na e localidadnan di Aruba y Corsou. 


Na mita di 2023, e portal online pa casonan di im- 
puesto a wordo implementa pa Aruba. E portal aki 
ta duna e partidonan di e proceso acceso digital na 
documentonan di un caso. Ademas di por haya 
y parti documentonan di ambos partinan y di e 


Corte, notificacionnan di progreso di e caso ta ser 
transmiti via e portal. 


Esaki ta duna hopi beneficio pa e hende cu ta bus- 
cando husticia y e representante profesional di e 
partinan. Tur informacion di un caso ta na un luga. 
E metodo aki lo ser implementa despues na e otro 
dos localidad. 


E entrega digital di dossier di derecho penal y im- 
puesto pa apelacion na Hoge Raad ta sigui progresa. 
Tambe e sentencia di Hoge Raad ta ser manda digi- 
tal na Corte pa distribucion. E manera di entrega 
digital ainda ta complica den su mayoria pa e Hoge 
Raad. P’esey na 2023 un proyecto conhunto a cum- 
insa pa e dossier yega mas lihe y si ta posible mas 
sigur na Hoge Raad. 


E rapport ta sigui splica cu e progreso di casonan ta 
ser monitorea den e sistema di registracion di caso 
GEAR. Despues di un zitting, loke a wordo dicidi 
durante e zitting, a base di e rol, ta ser procesa den e 
sistema. Usuarionan ta indica cu e proceso di pro- 
cesamento di e rol ta sinti slow y complica. A base 
di un proyecto cu varios usuario a participa aden, a 
desaroya un modulo nobo pa procesa e rol, y awor- 
aki e ta mas lihe, efectivo y mas facil. 


Na 2023, algun di e recomendacionnan aki a ser 
transforma den cambionan concreto den e or- 
ganisacion. Hues- y empleadonan legal a organisa 
tayernan riba con pa skirbi den idioma cla y com- 
prendible. Ademas, a establece regulacion pa e asig- 
nacion di caso na huesnan, a realisa inversion den 
reunionnan di hurisprudencia y ta analisando pa 
wak si ta posible pa logra gana tempo den e proceso 
primario cu traha mas inteligente. 


Zomer di 2023, pa e resto di e recomendacionnan, 
a pidi un grupo di hues pa sigura cu e recomenda- 
cionnan tambe ta conduci na cambionan concreto 
den e manera di traha pa mehora calidad. E grupo 
aki ta consisti di huesnan cu ta traha den prome 
instancia y apelacion. Tur isla ta ser representa den 
e grupo aki. 


Durante e di dos mita di 2023, trabounan a tuma 
luga riba formulacion di reglamentonan pa e varios 
ambitonan di derecho riba e disponibilidad di tra- 
ductornan. E reglamentonan ta varia pa cada isla y 
pa categoria di derecho. 


Despues cu e comision y coleganan di Corte a 
acepta e reglamentonan aki, implementacion lo a 
cuminsa na comienso di 2024. Esaki lo conduci na 
cambio den e manera di traha. 


Na 2023 tabatin varios desaroyo cu tabatin influ- 
encia riba e formacion y composicion di e Corte na 
Aruba. A forma un Team pa Combati Criminali- 
dad den derecho penal. Esaki ta nifica un extension 
di e team di derecho penal cu un hues adicional, 
hues-comisario y dos secretario di Corte. Ademas, 
e formacion y composicion di e sosten legal y ad- 
ministrativo a ser evalua. 


Esaki a conduci na ofrece un salario mas apropia na 
algun secretario di Corte local y a permiti transi- 
cion di administracion pa sosten legal. Tambe, a es- 
tablece e politica di promocion pa e sosten legal na 
2023, cu—a base di un transicion—a crea espacio 
pa empleado cu ainda no ta cumpli cu e rekisitonan 
nobo di formacion, pa ser incorpora cu un schaal 
apropia. 


Na Aruba pa algun tempo caba tin un portal online 
pa entrega di documentonan. Esaki a surgi durante 
e pandemia di COVID-19, ora cu e acceso na e edi- 
ficio di Corte tabata limita. E meta tabata pa crea un 
posibilidad pa presenta casonan digitalmente na e 
Corte. Despues di un evaluacion profundo, a dicidi 
pa cera e portal na 2024. A resulta cu e proceso y e 
legislacion actual rond di e entregamento digital di 
documentonan ainda no tabata suficientemente cla 
pa trata documentonan di proceso digitalmente. 


Anualmente, e archivo ta wordo actualisa y e dos- 
sier ta ser limpia. Aña pasa e dossier di derecho pe- 
nal di 2009 te cu 2013 a ser limpia y informacion 
importante a ser preserva y a usa e documentonan 
di seleccion basico. 


Minister Geoffrey Wever: 
Otro luna lo cuminsa instala 100 luz adicional den cuadro di 
Revitalisacion di Oranjestad 


Despues cu den luna di juni a cuminsa cu 
limpiesa di caya grandi y instalacion di bari- 
nan di sushi den nos centro di cuidad, nos ta 
sigi cu instalacion di 100 luz adicional y asina 
contribui positivamente na e seguridad den 
nos centro di cuidad segun Minister Geoffrey 


Wever. Un inversion di mas cu 200 mil florin 
den nos centro di cuidad. 


Tur inversionan adicional pa nos centro di cuidad ta 
parti di un strategia holistico pa revitalisa Oranjestad. 
Na final haci centro di nos cuidad comercialmente 
mas viabel. 


Esfuersonan di revitalisacion no ta limita solamente 
na caya grandi. Wilhelminastraat y Columbusstraat 
tambe ya a haya atencion special mirando cu aunke 
Oranjestad pa añanan no tabata den su mehor mo- 
mento, e area aki a sa di crece organicamente den 
un “cluster culinario”. Na Wilhelminastraat, nos a 
traha riba renovacion di area, cu instalacion di mas 
iluminacion, creacion di espacio pa arte “urbano”, 
ariba e plaza nobo, esta Plaza Comercio. 


E area lo mester bira un centro di actividad comercial 
y recreativo, atrayendo tanto residente como turista. 


Na Columbusstraat, nos a amplia e espacio pa peaton 
y instala mas mata y iluminacion asina crea un am- 
biente mas agradabel. Revitalisacion di Oranjestad 
ta inclui tambe e restauracion di edificio historico, 
preservando e herencia cultural di nos isla mientras 
ta propaga un desarroyo “urbano” sostenibel. Eher- 
cicionan, cu cual nos ta busca na halsa e experiencia 
di tur cu ta pasa nan tempo na Oranjestad, haciendo 
e centro di cuidad un destino di preferencia pa com- 
pras, recreacion y experiencia cultural. 


Minister Geoffrey Wever, ta enfatisa cu e obhetivo 
principal ta pa crea un ambiente sigur, atractivo y 
dinamico pa comunidad y bishitantenan, mientras 
ta sigura cu e crecemento y desarroyo ta sostenibel 
y na beneficio di futuro di nos isla. 

Minister Geoffrey Wever: 
A inicia e proceso di certificacion di Oranjestad como e proximo 
“Capital Culinario” den Caribe 


Den un desaroyo nobo y emocio- 
nante, Minister Geoffrey Wever a 
inicia e proceso di certificacion 
di Oranjestad pa bira e proximo 
“Capital Culinario” den Caribe, 
un reconocimento valioso di World 
Food Travel Association (WFTA) cu 
lo eleva e posicion di nos centro di 
ciudad. E paso significante aki ta 
marca un paso mas di un strategia 
mas amplio cu tin como meta pa 
revitalisa Oranjestad. 


E “destination certification” di WFTA, 
esta “Capital Culinario”, no ta sola- 
mente un titulo, sino tambe un testi- 
monio di e herencia “culinario” rico y 
e diversidad di Oranjestad. E proceso 
lo pone nos cushina local ariba e mapa 
mundial, promove turismo di cuminda 
y mehora e experencia di bishitante. 'E 
iniciativa aki ta alinea perfectamente 
cu nos esfuersonan continuo pa duna 
bida nobo na e curason di Oranjestad', 
segun e mandatario ta comenta. 


Strategia di Revitalisacion 
E aplicacion pa e certificacion como 
“Capital Culinario” ta parti di un strate- 
gia holistico di Minister Geoffrey Wever 
pa revitalisa Oranjestad. Nos esfuerso- 
nan ta inclui eleva seguridad y garantisa 
standard halto di limpiesa, mehorando e 
atraccion visual di e ciudad via proyec- 


tonan di embeyecemento, y hisa e ac- 
cesibilidad di e area. 


Ta facilitando e regreso di varios depar- 
tamento gubernamental na nos centro 
di ciudad pa stimula negoshinan local. 
Tambe ta pone enfoke riba atrae mas 
persona, creando asina un ambiente 
interesante cu por haci mas evento, y 
festivalnan pa menciona algun. Na final, 
tur esaki lo haci centro di nos ciudad 
comercialmente mas viabel. 


Un Destinacion “Culinario” 
“E reconocemento aki lo pone Oran- 
jestad ariba e "mapa culinario” mundial, 
asina atrae amantenan di cuminda for 
di tur parti di mundo. Tambe lo duna 
un plataforma pa nos chef, agricultor- 
nan, y productornan di cuminda local 
pa demostra nan talento y producto. 
E proceso di certificacion ta envolvi 
un evaluacion completo di nos cena 
culinario, incluyendo e calidad di nos 


cuminda, e diversidad di nos oferta 
culinario, y nos compromiso cu sos- 
tenibilidad y fuente alimenticio local. 


Nos ta confia cu Oranjestad lo refleha 
nos rikesa “culinario”. 
E proceso di certificacion ta bai cum- 
insa, y nos ta ansioso pa sigui informa 
comunidad di e desaroyonan. 'Hunto, 
nos por logra haci Oranjestad un des- 
tinacion vibrante, y dinamico', segun 
Minister Geoffrey Wever. 


Prome Minister Evelyn Wever-Croes: 
Señora Mr. Jurima A.R. Bryson ta e prome Ombudsman pa Aruba 
“Aruba ta conta riba bo como Defensor di Pueblo cu tanto nos a lucha p’e” 


Durante conferencia di prensa di Gobierno di 
Aruba dialuna mainta, Prome Minister Evelyn 
Wever-Croes a felicita e prome Ombudsman / 
Defensor di Pueblo pa Aruba cu recientemente 
a keda nombra, señora mr. Jurima A.R. Bryson. 
Aruba tin su Ombudsman y esaki ta un bon 
noticia y ta un orguyo pa pueblo di Aruba. 


Ombudsman ta un iniciativa di Parlamentario 
pa Partido MEP Zulay van Poppel 
Prome Minister a elabora riba e trayecto cu a tuma 
luga pa scoge un Ombudsman/ Defensor di Pueblo 
pa Aruba. Un iniciativa cu a cuminsa cu e vision di 
ex Parlamentario pa Partido MEP Zulay van Poppel 
desde aña 2004/2005. Hunto cu ex Parlamentarionan 
Kenneth Jong y Seferino ‘Sa’ Bislik, a presenta e 
prome concepto di ley na Parlamento pero esaki no a 
keda completa despues cu nan a sali di Parlamento y 
pa 8 aña no a mishi mas cu e dossier di Ombudsman. 


Sinembargo, despues di su entrada den Parlamento 
na 2009, Prome Minister, e tempo ey Parlamentario 
den oposicion, a tuma e dossier y na 2010 Fraccion 
di MEP a entrega un concepto di ley nobo basa riba 
esun di ex coleganan y miembronan di Parlamento 
pa Partido MEP. 


Fraccion di MEP a lucha pa e ley pa Aruba tin su 
mesun Defensor di Pueblo sinembargo no por a 
keda cla of logra pa motibo di e varios biahanan cu 
tabatin mester di sosten di e gobierno na mando e 
tempo ey y e no tabata mira e imporancia of nece- 


sidad pa un Ombudsman. Sinembargo, despues cu 
gobierno a cambia y e gobierno actual a pone como 
prioridad pa Aruba tambe haya su Ombudsman, su 
Defensor di Pueblo. 


Parlamentario Edgard Vrolijk a trek e proyecto 
Prome Minister ta gradici specialmente Parlamentario 
Edgard Vrolijk hunto cu henter Fraccion di MEP cu 
a kere desde principio den e necesidad y importancia 
pa Aruba tin su Defensor di Pueblo y a cuminsa traha 
riba e proyecto aki. Nan a presenta e proyecto di ley 
cu a keda aproba den Parlamento. E deseo tawata pa 
ancra esaki den nos constitucion. Pero pa haci un 
cambio den constitucion, mester di dos tercera parti 
di Parlamento y oposicion no a duna su aprobacion 
na esaki. “Mi ta kere cu den futuro ora cu tin un 
oposicion mas madura talves por purba ancra esaki 
un biaha mas den nos constitucion”. 


Comision independiente 
Esaki, sinembargo, Prome Minister a enfatisa, no a 


kita Fraccion di MEP pa sigui traha riba e proyecto aki 
y asina nan a entrega un di dos ley pa asina introduci 
un Ombudsman na Aruba. Den e ley aki ta stipula 
cu e ‘werving en selectie’ pa e Ombudsman, esnan 
cu lo bay ta encarga pa entrevista e candidatonan y 
yega na un proposicion, lo ta den man di Corte di 
Husticia, Controloria General y di Raad van Advies. 
“Esaki ta un comision totalmente independiente cu 
a entrega tres nomber na Parlamento sin secuencia 
ni preferencia y Parlamento den su mayoria a dicidi 
ken ta nos prome Ombudsman, nos Defensor di 
Pueblo, señora Jurima Bryson”. 


Oficina nobo di Ombudsman 
Prome Minister a indica cu probablemente den luna 
di october tur procedura lo finalisa, e huramentacion 
lo tuma luga y oficialemente, Aruba lo tin su prome 
Ombudsman. Mientrastanto, preparacionnan y or- 
ganisacion pa e oficia di Ombudsman ta tumando luga 
y e gastonan ta cay bou di presupuesto di Ministerio 
di Asuntonan General. 


Kwartiermaker, señora Sahaira Kelly 
Prome Minister ta gradici e kwartiermaker, señora 
Sahaira Kelly cu a yuda setup e organisacion pa Om- 
budsman di Aruba y ta haciendo un trabou tremenda- 
mente grandi pa esaki. 


“Den nomber di Gobierno di Aruba, mi ta felicita 
señora Jurima Bryson y ta dese’e hopi exito. Aruba 
ta conta riba bo como Defensor di Pueblo cu tanto 
nos a lucha p’e”, Prome Minister a expresa. 

Nos a haya inmunidad... 
Pa delincuencia ministerial...? 


Diabierna pasa tabatin dos anuncio grandi 
envolviendo nos sistema hudicial. Esun cu a haya 
mas atencion tabata e veredicto di Hoge Raad 
encuanto derecho di contrae matrimonio pa 
pareha di mesun sexo. E otro tabata e sentencia 
di Corte di Husticia pa e Islanan, cu a trata e 
caso Avestruz den apelacion di ambos banda 
pa un parti di esnan envolvi dilanti Huzgado 
di Promer Instancia. No tabata un sorpresa cu 
e caso aki a haya menos atencion publico; nos 
no sa sigur cu por papia di un cierto cansancio, 
o inmunidad pa noticia tocante mandatario cu 
ta haci negoshi cu gobernacion envez di eherce 
nan tarea manera ley ta prescribi. Si esey ta e 
caso, nos tin un problema como comunidad, 
pasobra di tur manera nos no mester yega na e 
punto unda un mayoria ta pensa cu tur politico 
ta corupto y no ta importa mas ta ken pone na e 
puestonan di reponsabilidad aki. En todo caso ta 
importante pa medio di comunicacion haci nan 
trabao y sigui reporta di forma obhetivo tocante 
e tipo di suceso aki. 


E sorpresa grandi den e sentencia pronuncia 
siman pasa tabata cu Corte di Husticia no a bay 
di acuerdo cu punto di vista di e huez anterior, 
cu a condena e sospechoso principal, e ex- 
ministro di Planificacion, Desaroyo Teritorial 
y Integracion, actualmente parlamentario pa 
e partido democrata cristian, na solamente un 
aña, descartando varios di e acusacionnan haci. 
Corte a honra e exigencia di 48 luna di prison di 
Ministerio Publico, cu e diferencia cu un aña di 
e cuatronan lo ta condicional. Esaki ta significa 
cu Corte si a considera e pruebanan treci dilanti 
di caracter contundente, pa yega na e castigo 
imponi. Cu esaki e caso probablemente no a 
termina; ta parce logico cu e politico lo busca 
apelacion cerca Corte di Casacion (Hoge Raad) 
na Hulanda. Esey por resulta na un resultado 
final na 2026, mirando e practica di caso dilanti 
e corte di ultimo recurso aki. A resalta tambe cu 
algun otro acusado importante a haya castigo di 
prison mas halto, corespondiendo cu esun halto 
di e ex-ministro. Cu esaki ta parce cu Corte di 
Husticia a considera positivamente e acusacion 
di existencia di un organisacion criminal, 
encabeza pa e actual parlamentario, algo pa cual 
e anterior huez tabata haya cu no tabatin prueba. 


Pakico esaki ta un punto asina importante? Pa 
varios motibo; uno ta cu esaki ta e di dos caso di 
delincuencia, condena caba, den di un ministro 
na Aruba, unda por mira e fenomeno di un 
organisacion criminal encabeza pa e mandatario. 
Algo incomun cerca nos, pero si nos sigui 
noticia di por ehemplo nos continente, por tuma 
nota cu esaki ta un practica cu den hopi caso ta 


yega te na corte na varios pais. Esey ta implica cu 
nos a pega cu un enfermedad contagioso di nos 
continente? Nos no sa di unda e afan ta bin pa 
varios di nos mandatarionan subi e caminda di 
corupcion den nan funcion; mas importante ta 
cu e t’ey y por lo pronto no lo bay tampoco. No 
mester lubida cu nos tin varios caso di mesun 
caracter na caminda ainda, cu por desemboca 
den persecucion hudicial. 


Kico ta haci pa mehora? 
Otro motibo pa considera gravedad di e casonan 
aki ta cu si nos ta keda confronta cada vez cu caso 
di set-up di organisacion criminal, specialmente 
den e ministerionan cu ta maneha permiso, tin 
algo structural eyden cu no ta anda bon. Loke ta 
trece e siguiente pregunta: kico ta haci pa mehora 
control administrativo pa minimiza e posibilidad 
di corupcion, explicitamente na nivel halto? 
Muy probablemente nos lo haya como respuesta 
rapido cu gobierno actual ta trahando duro riba 
introduccion di codigo di bon gobernacion, 
loke ta un bon iniciativa pero cu no ta remedia 
e situacion fundamentalmente, y hasta por 
sirbi como cobertura pa no introduci medida 
contundente den e curazon: e procesonan 
administrativo. Como cu e maximo responsable 
pa e mehoracion referi ta e propio Promer 
Ministro, lo a pensa cu e lo a duna ehemplo 
den e proceso aki, ya cu el a tuma rienda di un 
di e principal trayectonan ‘canceroso’, esun di 
emision di tereno. Nos a mira investigacion a 
tuma lugar contra e director di e departamento ey, 
cu a desaparece for di mapa sin cu ta conoci cu ta 
suspendi e ta of no. A nombra un director interino 
cu ta encarga cu... kico? Loke ta importante 
pa comunica na comunidad, banda di critica 
dirigi contra anterior ministronan cu tabatin e 
cartera di Infrastructura y Planificacion, kico ta 
e mehoracion structural cu ta su contesta como 
mandatario riba tur e fayonan cu e administracion 
lo tabata sufri te na su intervencion? Ademas, 
e urgencia pa haci algo concreto ta e hecho cu 
corupcion a keda continua den e gabinetenan 
cu el a, y ta dirigi. Esey ta implica anto cu no ta 
simplemente un problema di ‘norma y valor’ cu 
tabata algo desconoci pa e partido cu a goberna 
anterior na su entrada, pero ta parce un cancer 
cu ta keda afecta cualkier cu ta den e puesto. 
Esaki ta pasobra keto bay, a pesar di tur critica 
y lamento cu e anterior mandatarionan tabata 
genio di maldad, e procesonan administrativo 
ta keda brinda oportunidad di haci negoshi cu 
propiedad di pueblo? Por ta cu e menos interes 
publico pa e casonan hudicial aki tin su raiz den 
e hecho cu hende ta realiza cu ‘no ta haci nada 
toch’? Banda di lema di ‘good governance’, kico 
mas ta haci? 

Diasabra 
merdia, 
Min- 
ister di Husticia y Asun- 
tonan Social sr. Rocco 
Tjon 
tawata 
presente 
na Aeropuerto Interna- 
cional Reina Beatrix, pa 
asina hunto cu manage- 
ment team y Sindicato di 
Brandweer, como tambe 
Aruba Airport Authority, 
desea e ekipo di Brand- 
weer un bon biahe y exito 


cu e volg op opleiding cu 
nan ta bay sigui na Merca. 


E opleiding cu e grupo aki 
ta bay sigui, ta importante 
pa nan por wordo certifica, 
y asina como pais y como 
organisacion por cumpli cu 
cierto rekisitonan stipula pa 
e organisacion internacional 
di aviacion civil esta ICAO. E 
plan a wordo presenta na en- 


tre otro sindicato di Brand- 
weer pa di e forma ey wak 
con, na un manera strucu- 
tural, ta bay percura pa por 
cumpli cu tur e normanan 
aki. 
Esaki ta encera inversionnan 
cu mester tuma luga riba e 
parti infrastructural, material 
y ekiponan, pero tambe riba 
e parti profesional di esnan 


cu ta traha na Brandweer. 
E opleiding aki ta hopi im- 
portante, di cual lo bay bin 
mucho mas. 
E punto ta, cu e plan ta encera 
cierto procesonan cu mester 
wordo adapta, pa cual motibo 
e ta importante pa den bon 
comunicacion cu entre otro 
sindicato como tambe per- 
sonal, percura pa adapta cier- 


to procesonan pa asina por 
cumpli cu e normanan aki. 
Por ultimo, e mandatario a 
desea e 22 coleganan cu ta bay 
asisti e training aki na Merca 
hopi exito, y mesora a desea e 
siguiente grupo di 24 colega 
exito, cu aki dos siman lo bay 
sigui e mesun training aki na 
Merca. 


Minister Rocco Tjon: 
22 miembro di ekipo di brandweer a sali pa merca pa asisti training den 
cuadro di ICAO 


Minister Geoffrey Wever a tene un reunion recien cu 
Stichting Monumenten Fonds Aruba relaciona cu e 
proyecto di renovacion di Cas Veneranda pa discuti e 
progreso. 


E fase di demolicion di e proyecto a wordo completa exitosa- 
mente. Esaki no tabata un proceso facil, y a encontra algun 
sorpresa na caminda. Tambe a siña mas di e historia y arkitec- 
tura di Cas Veneranda durante e demolicion. Awo e enfoke ta 
pa move pa e fase di renovacion. 
E proximo fase ta cu e ofertanan di contratistanan mester 
wordo prepara y entrega, pa despues escohe e contratista. E 
fecha tentativo pa e comienso di construccion ta plania pa 2 
di september. 
Minister Wever ta keda compromete pa sigura pa e proyecto 
ser completa exitosamente y na tempo. ‘Proyecto di Renova- 
cion di Cas Veneranda ta di suma importancia y un parti car- 
dinal den e revitalisacion total di Oranjestad. Nos ta trahando 
duro pa preserva su balor historico y sigui revitalisa centro di 
Oranjestad’, minister Wever a declara. 


Minister Geoffrey Wever: 
Fase 1 di Cas Veneranda 
a termina 


Recientemente, directora 
di 
Biblioteca 
Nacional 
Aruba (BNA) a haci en- 
trega di Relato Anual 2023 
na Minister di Enseñansa y 
Deporte Endy Croes. Aña 
2023 tabata aña di cooper- 
acion y innovacion. Sigur 
loke a resalta ta e renoba- 
cion di edifcio principal 
di 
Biblioteca 
Nacional 
Aruba na Oranjestad. 


Gobierno di Aruba en par- 
ticular, Minister di Enseñan- 
sa y Deporte a pone fondo 
disponibel pa por a realisa 
e proyecto di renobacion. 
Sistema central di airco a 
wordo reemplasa, trabou di 
mantencion y renobacion a 
inicia den e luna di februari di 
aña 2023 y a finalisa den luna 
di juni di aña 2023. Ademas 
di esaki, e edificio a haya co- 
lornan diferente y a haci uzo 
di un “color scheme” nobo 
y atractivo cu ta representa e 
bunita colornan di Aruba su 
baranca- y piedranan. 
Fuera di esaki, lansamento di 


e plataforma www.coleccion. 
aw riba dia 28 di septem- 
ber, ta un bunita proyecto di 
cooperacion y innovacion, 
digitalisando y aplicando in- 
teligencia artificial cu uzo di 


“text recognition”. 


E minister a gradici Gobier- 
no, team di BNA y tur stake- 
holder cu a contribui den e 
logro aki. 


Directora di Biblioteca Nacional Aruba 
Sra. Astrid Britten a haci entrega di relato 
anual 2023 na Minister di Enseñansa 

Chens di sobrevivencia pa pashent di cancer ta aumentando; 
71 porciento ainda na bida despues di tres aña 


(NLTimes)—E chens di so- 
brevivi cancer pa un tempo 
mas largo a aumenta “cu- 
rashantemente” durante e 
ultimo 20 aña, segun e Inte- 
graal Kankercentrum Ned- 
erland (IKNL) ta reporta a 
base di cifranan nobo for di 
e Nederlandse Kankerreg- 
istratie (NKR). Entre aña 
2000 y 2004, 60 porciento 


di pashent tabata na bida 
ainda despues di un diag- 
nosis di cancer. Esey a au- 
menta pa 71 porciento den 
e periodo di 2020 pa 2022. 


Mehoracionnan grandi den 
chensnan di sobrevivencia 
ta visible, en particular, den 
cancer di pulmon, cancer di 
riñon, sarcomas (tumor den 


tehido), cancer esofagico y 
cancer faringeo, e organisacion 
a bisa. Hopi medicina nobo a 
bira disponible den e ultimo 
decadanan. “Un efecto positivo 
ya caba ta visible den algun tipo 
di cancer. Den otro, manera 
cancer di pulmon, e efecto ta 
mayormente visible den e peri- 
odo mas recien (2020-2022).” 


Desafortunadamente, no tur 
pashent ta beneficia for di e 
medicinanan nobo. “Tin biaha 
substancianan tin un efecto 
limita, of nan ta traha sola- 
mente pa algun pashent.” 


Deteccion trempan di cancer, 
por ehempel, via screening di 
poblacion (manera pa cancer 
di tripa) y diagnotica mehora, 
tambe ta aumenta e chens di 
sobrevivi e malesa terible. Tec- 


nicanan mehora tambe ta con- 
tribui. Por ehempel, e chens 
di sobrevivi cancer di higra a 
aumenta pa 13 porciento, may- 
ormente debi na proceduranan 
cirurgico nobo. 


Tambe ta haciendo progreso 
den e lucha contra cancernan 
hematologico via medicinan- 
an miho, miho diagnostica, 
y transplantenan di stem cel, 
entre otro. 


HOH orguyoso di ta parti di aliansa importante aki 
Reunion fructifero educadornan di 
hospitalnan di Caribe Hulandes 


Recientemente a bini hunto e diferente 
educadornan di hospitalnan y centronan 
di cuido di Caribe Hulandes pa asina 
celebra un logro grandi. Danki na e co- 
laboracion cu Amstel Academie, Dutch 
Caribbean Hospital Alliance (DCHA) y 
Ministerio di Salud Publico, Bienestar y 
Deporte (VWS), a logra educa 1500 pro- 
fesionalnan di cuido den e region Ca- 
ribe Hulandes. Ademas, e educadornan 
di hospital a formula diferente plan pa 
futuro pa asina duna e colaboracion un 
caracter sostenibel. 


Desde 2021, e educadornan di diferente hos- 
pital y centronan medico na Aruba, Boneiro, 
Corsou, Sint-Eustatius, Sint-Maarten y Saba a 
uni forsa. Danki na e colaboracion cu Amstel 
Academie, DCHA y subsidio di Ministerio di 
VWS, enseñansa avansa den cuido a bira posi- 
bel. Esaki tabata fondo specialmente reserva pa 
educacion relaciona cu cuido agudo, pa asina 
e islanan ta miho prepara den momento di 
crisis, manera un pandemia. Inventarisacion- y 
investigacionnan a wordo haci y a tene hopi 
reunion cu tur partner pa por a logra esaki. 
E proyecto cu ta hiba e nomber Caribbean 
Health Academy (CARIBHA) a logra educa 
1500 profesionalnan di cuido den loke ta ‘ki- 
nisch redeneren’ y tambe nurse specialisa den 
emergencia, IC-, CCU, nurse specialisa den 
diabetes, anestesia, etc. 
Debido na e colaboracion exitoso entre e 
educadornan di hospital CAS-BES, a tuma 


e decision pa reuni fisicamente pa evalua 
e cooperacion actual, celebra e logronan y 
papia tocante futuro colaboracionnan. Pa e 
reunion aki Fundashon Mariadal Boneiro 
(FM) a pone su hospital na disposicion y 
Horacio Oduber Hospital Aruba (HOH) 
tabata encarga cu organisacion di e dianan 
intensivo aki. Durante dos dia largo, Amstel 
Academie a tene sesionnan di evaluacion y 
inspiracion, despues di cual HOH a carga 
un sesion di strategia y vision solamente cu 
e educadornan pa traha riba e plannan pa 
futuro. Nos a evalua hunto e necesidadnan 
di educacion pa e añanan venidero pa asina 
hunto adkiri e diferente cursonan aki cu tin 
tambe como beneficio bahamento di gasto 
y claro mantene e conexion entre e islanan. 
Ademas, e educadornan a duna presentacion 
riba desaroyonan di enseñansa riba nan isla 
cu por ta un inspiracion pa otro. 
E evento a finalisa cu un celebracion, unda 
un parti grandi di esnan envolvi a tene un 
discurso. E presidente di e aliansa aki, profesor 
Lenie Denteneer di HOH Academy, a habri 
e celebracion, despues a sigui presidente di 
DCHA, dokter Giovanni Frans di Fundashon 
Mariadal y tambe VWS pa medio di un men- 
sahe di video a manda solamente palabra di 
aprecio pa e tremendo cooperacion aki. Amstel 
Academie a cera e evento y a refleha riba e 
progreso enorme cu nan a logra hunto den tur 
e añanan. Finalmente, tur presente a brinda 
pa e tremendo cooperacion y pa tur loke tin 
planea pa logra hunto den futuro. 

Curasoleño ta gana caso di discriminacion na Human Rights College 


(CuraçaoChronicle) - Rozy 
Henrietta, un empleado 
Curasoleño di GGD su 
centro di yamada, a gana 
su caso contra GGD Zuid- 
Limburg na Human Rights 
College. E caso ta trata rac- 
ismo y discriminacion in- 
stitucional, unda Henrietta 
a keda verbalmente abusa 
durante su trabao na GGd 
y consecuentemente a ser 
castiga pa reporta e inci- 
dente. 


Henrietta a traha via un agencia 
temporario na GGD durante 
e pandemia di COVID-19. 
Durante un yamada, el a ser 
insulta cu e termino “Kanker- 
zwart”, un palabra sumamente 
ofensivo. Ora cu el a reporta 
e incidente, su supervisor a 
nenga tuma accion segun e 


protocol. Henrietta despues a 
perde un promocion na trabao 
pa motibo cu el a insisti den 


entrega e keho. 


Despues di un bataya largo, du- 


rante cual polis inicialmente a 
nenga procesa su keho, Hen- 
rietta a contrata un abogado. 


Na final, el a gana su caso na 
Human Rights College. E ve- 
redicto a conclui cu GGD ta 
culpabel di discriminacion y cu 
su keho no a ser tuma na serio, 
cual ta contra ley. 


Segun Rozy su abogado, Hu- 
man Rights College su decsi- 
ion, declarando cu e dunado 
di empleado ta culpabel di rac- 
ismo pa falta di adecuadamente 
atende Henrietta su keho, ta 
enfatisa cu e dunado di empleo 
no mester determina pa su mes 
kico ta proporciona sino mester 
tende di su empleadonan. 


E caso no tin ningun con- 
secuencia legal inmediato, 
sinembargo si Henrietta hiba 
e caso corte, e Hues mester 
tuma na cuenta e decision di 
Human Rights College. 


Corsou: 
Kwart di data di salario for di dunadonan 
di empleo ta falta ainda segun impuesto 


(CuraçaoChronicle) - De- 
partamento di Impuesto 
di Corsou te ainda tin e 
data di salario pa 2023 di 
aproximadamente 45,000 


empleado, ricibi via e 
statement di payroll for di 
dunadornan di trabao. Pa 
e aña 2022, Departamento 
di Impuesto tabatin e data 


di salario di mas di 60,000 
empleado. Esaki ta nifica 
cu te ainda e departamen- 
to tin falta di mas o menos 
un kwart di e emplead- 
onan for di e doñonan. 


Sin e data di salario aki, e de- 
partamento no por procesa 
e regresonan di impuesto na 
tempo, cual ta causa atraso 
den duna placa back. 


E Departamento di Impuesto 
di Corsou a cuminsa proc- 
esa e devolucion di impuesto 
pa aña 2023 su ingreso caba. 
E prome regreso di placa lo 
cuminsa e fin di luna aki. 
Den mayoria caso, e oficina 
mester e declaracion colec- 
tivo di payroll di e dunador- 
nan di empleo pa asina por 
procesa e cantidad cu mester 
duna back y si mester haci 
esaki. Esaki ta permiti e de- 


partamento automaticamente 
revisa si e informacion den 
esaki ta cuadra cu e dunador 
di trabao su declaracion. 


Pa e motibo aki, e departa- 
mento a urgi e dunadornan di 
empleo entrega e declaracion 
di payroll cu ta falta lo mas 
pronto posibel. Esaki ta yuda 
sigura cu e empleadonan por 
haya e placa na cual nan tin e 
derecho rapidamente. 


130 miyon euro di subsidio disponibel pa proyectonan sostenibel riba e islanan 


(CuraçaoChronicle) - Un 
subsidio di 130 miyon 
euro, cual ta aproximada- 
mente 253 miyon florin, a 
ser alocap a proyectonan 
di desaroyo economico 
sostenibel na Aruba, Cor- 
sou, Sint Maarten, Bo- 
naire, Saba y Sint Eusta- 
tius. 


E fondo aki tin e intencion di 
brinda sosten na iniciativanan 
cu ta contribui na mitiga e 
cambio di clima, e transicion 
di energia, educacion, e infra- 
structura digital y produccion 
di cuminda entre otro. 


E skema di e subsidio 
'Strengthening 
Sustainable 
Earning Capacity' ta enfoca 
riba promove e crecemen- 
to sostenibel di e islanan. 
Proyectonan den e veld di 
servicio publico, infrastruc- 
tura basico, entre otro. 


Pa e skema aki, 100 miyon 


euro ta disponibel pa Aruba, 
Corsou y Sint Maarten y 33 
miyon euro ta disponibel pa 
Bonaire, Saba, y Sint Eusta- 
tius. E consulta online pa e 
skema di subsidio tambe ta 
disponibel den Papiamento y 
Ingles. E partidonan interesa 
por entrega nan comentario 
y sugerencia via e pagina di 
consulta online te cu dia 28 
di juli. 


E aplicantenan potencial di e 
subsidio ta inclui entidadnan 
legal priva y personanan nat- 
ural cu ta maneha un negoshi 
cu tin deseo di tuma bentaha 
di e skema di subsidio. Nan 
ta invita pa responde na vari- 
os componente di e skema di 
subsidio basa riba nan exper- 
ticio. 

Monumento pa Peter de Vries ta honra su memoria, sigurando 
cu su asesinato no ser lubida 


(NLTimes)—E monumento 
nobo di Peter R. de Vries 
no ta solamente memori- 
alisa e reportero di crimen 
y su trabao, pero ta sigura 
cu e “crimen inhumano” di 
su asesinato no ser lubida, 
segun alcalde di Amster- 
dam Femke Halsema na 
e revelacion di e estatua 
ayera. E asesinato lo “keda 
sorprende pa decadas,” el 
a bisa. 


De vries a ser tira dia 6 di 
juli 2021 riba Lange Leidsed- 
warsstraat den e centro di 
Amsterdam despues cu el a 
aparece como un bishitante 
riba e locucion di RTL Bou- 
levard. E reportero a muri di su 


heridanan nuebe dia despues. 


“En principio, nos kier sigui 
honra su trabao, su lucha pa 
husticia, su spirito critico y 
independiente, su interpidez 
como un principio pa nos 
ciudad y nos residentenan,” 
Halsema a bisa. 


E monumento pa de Vries 
a ser construi pa artista Rini 
Hurkmans y ta yama “Tegen 
alle stromen in”. E dos mannan 
brons ta situa riba Leidseplein, 
unda e studio di RTL Boule- 
vard tabata situa. 


“Nos no ta desea pa un sitio 
mas bunita,” segun Kelly de 
Vries, e yiu muhe di e report- 


ero. E arte ta refleha e filosofia 
di de Vries y su lucha pa hende 
cu mester ayudo y contra in- 
husticia. E estatua ta contene 
e reglanan di bida di de Vries 
den 41 lenguahe. 


“Nos ta convenci cu e monu- 
mento lo a yen’e cu orguyo 
tambe,” Kelly de Vries a bisa. 
“Mi curason ta haci dolor, cu 
tristeza, pero specialmente cu 
orguyo. E tabata echt un per- 
sona unico,” el a conclui den 
su discurso. 


De Vries tabata un persona 
hopi importante pa e cuatro 
persona cu a revela e estatua, 
incluyendo Berthie Verstap- 
pen, e mama di Nicky Ver- 
stappen cu a ser asesina na 
1998, y Anja du-Bois, di ken 
su casa Wilco a ser encarcela 
eroneamente pa varios aña den 
e caso di abuso sexual y ases- 
inato di Christel Ambrosius. 


Hunto cu nan tabata e mama di 
Tanja Groen, ken a disparce na 
1993, y Yosef Tekeste-Yemane, 
un homber di Etiopia cu a gana 
status di refugiado y residencia 
despues cu de Vries a yud’e. 


E revelacion a ser locuta en 
bibo riba NPO1. Parti di e 
Leisdeplein a ser cera y a para 
trafico di tram temporalmente. 
Pa e asesinato di de Vries, e 
corte a impone un sentencia di 


prizon di 28 aña contra e tirado 
condena Delano G. y chauffeur 
cu a yud’e scapa, Kamil E. Min- 
isterio publico ta convenci cu 
de Vries a ser asesina pasobra e 
tabata un confidante di Nabil 
B., e testigo principal den un 
serie di asesinato y intentado 
conecta cu e hefe di crimen 
organisa Ridouan Taghi den 
e procedementonan di caso 
Marengo. 


Cantidad di peticion pa asilo na 
un punto mas abao den mas cu 
un aña 


(NLTimes)—E cantidad di 
hende aplicando pa asilo 
na Hulanda a cay pa un 
tercer luna tras di otro y 
awo ta e punto mas abao 
den 13 luna. Esaki ta fit cu e 
trend andante den Europa. 
Tin hopi menos hende cu 
ta tumando e biahe mari- 
timo for di Libia y Tunisia. 
Autoridadnan a bisa cu nan 
no sa pakico, segun AD ta 
reporta. 


Na juni, 2,040 hende a entrega 
nan prome aplicacion pa asilo 
na Hulanda—e cantidad mas 
abao den 13 luna, manera e 
cifranan di e Immigratie- en 
Naturalisatiedienst (IND) ta 
mustra. Un aña prome, tabatin 
3,030 aplicacion prome. E can- 
tidad total di aplicacionnan di 
asilo, incluyendo segunda apli- 
cacionnan y aplicacionnan pa 
reunificacion di famia, tambe 
ta cayendo pa varios luna. 
IND a conta AD cu e deadline 
ta “dificil pa splica.” E servi- 
cio a bisa cu tabatin un caida 
notable den e cantidad di Siri- 
onan aplicando pa asilo. Nan 
ainda ta e grupo mas grandi di 
buscadonan di asilo, pero nan 
cantidad ta na e punto mas abao 
den 13 luna. 
A pesar di e caida den e ul- 
timo lunanan, e cantidad total 
di aplicacionnan di asilo e aña 


aki ainda ta mas halto compara 
cu durante e mesun periodo 
na 2023 y 2022. Casi 70,000 
hende actualmente ta biban- 
do den shelter y shelternan 
di emergencia den Hulanda. 
Aproximadamente 
20,000 
a obtene status di refugiado 
caba y permisonan di residen- 
cia pero ainda ta wardando pa 
vivienda adecua bira disponible 
pa asina nan por muda for di 
e centronan di asilo. 


E cantidad di buscadonan di 
asilo yegando Europa tambe 
a cay den e ultimo lunanan. 
E Organisacion Internacional 
pa Migracion a registra mas 
cu 76,000 yegada den Europa 
den e prome mita di e aña aki, 
compara cu casi 300,000 den 
henter 2023. E organisacion di 
control riba frontera Europa 
Frontex a reporta cu “te cu un 
tercer menos ta purba drenta 
Europa ilegalmente.” 
Tin hopi posible causa pa e 
caida den buscandonan di 
asilo tumando e biahe riba 
lama for di Libia of Tunisia 
pa Europa. Durante e ultimo 
lunanan tabatin tormenta riba e 
lama Mediteraneo, por ehem- 
pel. Union Europeo tambe a 
conclui acuerdonan cu Tunisia 
y Egipto, dunando e paisnan 
biyones di euro pa preveni 
buscadonan crusa pa Europa. 

Mexico: Congreso di Puebla ta aproba decriminalisacion di abortus 


(infobae)—Cu un retraso di 
casi un ora y mey, e discu- 
sion di un proyecto buscan- 
do pa decriminalisa abortus 
via un serie di reforma na 
e ocho seccion di e Codigo 
Penal di e estado a cuminsa 
den e Congreso di estado 
Puebla. Rond merdia, e 
propuesta a ser aproba en 
general y en particular. 


E acceso di e diputadonan 
den e camara a ser stroba pa 
miembronan di gruponan 
“pro-bida”, ken a protesta na 
e entrada di e Congreso pur- 
bando di stroba e discusion di 
modificacionnan na articulo 
339, 340, 341, 342 y 343 di 
e Codigo Penal, promovi pa 
e Comite riba Procuracion y 
Adminsitracion di Husticia di 
e Legislatura 61. 


José Miguel Octaviano Huerta 
Rodríguez, vice presidente di e 
directiva di Congreso, a con- 
firma cu e huicio a ser aproba 
den tur su terminonan, pues e 
lo ser manda pa e sector ehecu- 


tivo di e estado pa e reforma ser 
publica den e Gazeta oficial. 
E regulacionnan den efecto te 
cu e sesion aki ayera a defini 
abortus como “e morto di e 
producto di concepcion na cu- 


alkier momento durante em- 
baraso” y a impone un castigo 
di seis luna pa un aña den pri- 
zon “riba e mama cu voluntari- 
amente a busca pa su abortus 
of a duna permiso na un otro 


hende pa conduci esaki.” 
Kico e reforsa aproba ta bisa? 
E iniciativa di decreto a discuti 
ayera ta propone un palabra- 
cion nobo di e articulonan 
referi y ta bisa cu “un persona 
ta comete e crimen di abortus 
si nan interumpi e embaraso 
despues di 14 siman di gesta- 
cion.” E castigo pa esaki lo ta 
un sancion di 15 dia pa dos luna 
di servicio comunitario. 
Ademas, articulo 341 ta con- 
templa e crimen di abortus 
forsa, cual ta ser cometi pa un 
persona cu ta interumpi e em- 
baraso na cualkier momento 
sin e permiso di e persona na 
estado. Si un persona profe- 
sional conduci abortus forsa, 
ademas di e sancionnan de- 
scribi, e persona responsable 
lo ser suspendi for di practica 
pa dos te cu cinco aña. 


Venezuela: E regimen di Maduro a detene 
ocho persona conecta cu e campaña di 
Edmundo González Urrutia 


(infobae)—Un 
total 
di 
ocho individual conecta 
cu e campaña di Edmundo 
González Urrutia, e candi- 
dato di oposicion principal 
pa e eleccionnan presiden- 
cial Venezolano dia 28 di 
juli, a ser deteni e siman 
aki y acusa di varios crimen, 
segun e denuncianan haci 
pa e comando anti-Chavista 
diadomingo. 


E individualnan aki ta inclui 
seis hende homber y dos hende 
muhe cu a ser deteni pa for- 
sanan di seguridad den cuatro 


region cu a ser y lo ser bishita 
como parti di e campaña po- 
litico di González Urrutia, e 
candidato pa e Palataforma 
Unitaria Democratica (PUD), 
cual ta e coalicion anti-Chavis- 
ta mas grandi. 


Na un conferencia di prensa, 
Perkins Rocha, un consehero 
legal pa e comando di e cam- 
paña aki, a splica cu na Carabo- 
bo, e doño di e truck den cual 
González Urrutia, hunto cu 
lider di oposicion María Corina 
Machado, a biaha durante un 
caravan organisa diadomingo, 


a ser deteni hunto cu dos di su 
colaboradornan. 
Ademas, na Anzoátegui—unda 
González Urrutia y Machado 
a lidera un otro evento masivo 
diaranson siman pasa—Denis 
Martínez César Tiapa, miem- 
bronan di gruponan di oposi- 
cion y e comando di campaña 
local pa PUD, a ser deteni. 


Na Monagas, Rocha a con- 
tinua, agentenan di un forsa 
policial a detene Ángel Aris- 
timuño, presidente regional di 
Un Nuevo Tiempo (UNT), 
un di e partidonan cu ta parti 
di PUD. 


Ademas, na Portuguesa—e 
proximo region pa ser bishita 
pa e lidernan di oposicion— 


Mari Rodríguez y Mayra 
Montilla, ambos director di 
e comando di campaña den e 
estado ey, a ser deteni violente- 
mente y arbitrariamente.” 


E abogado, ken a culpa e regi- 
men di Maduro pa e accionnan 
aki, a bisa cu e “intimidacion 
aki no tin efecto” y cu e tin 
confiansa cu Venezolanonan lo 
apoya González Urrutia den 
e eleccionnan, den cual presi- 
dente Nicolás Maduro ta bus- 
cando un segunda reeleccion. 


Na juni, Machado a reporta cu 
37 miembro di oposicion a ser 
deteni e aña aki, tur relaciona 
cu e campaña di González Ur- 
rutia, cual el a considera un 
criminalisacion di politica, pa 


cual el a bisa Maduro ta re- 
sponsable. 
E 
PUD—cual 
ta 
apoya 
González Urrutia—a denun- 
cia al menos 18 caso di “acoso” 
y “persecucion” pa autoridad- 
nan Chavista durante e cam- 
paña electoral, incluyendo ho- 
tel- y restaurantnan sanciona 
despues di sirbi Machado of e 
candidato presidencial. 
Similarmente, varios trahador- 
nan independiente cu a provee 
servicionan pa e oposicion, 
manera chauffeurnan, tecni- 
conan di zonido, etc., a exper- 
encia detencionnan temporal, 
prohibicionnan pa nabega, of 
blokeo di instrumentnan di 
trabao, bao di e argumento di 
gobierno cu falta documenta- 
cion of historia. 


(AP)—Ex-presidente Al- 
berto Fujimori, ken a haya 
pordon na december pa su 
conviccionnan pa corup- 
cion y responsabilidad pa 
e asesinato di 25 hende, ta 
plania pa campaña pa e 
presidencia di Peru pa di 
cuatro biaha na 2026, se- 
gun su yiu muhe mayo a 
bisa diadomingo. 


“Ami y mi tata a papia y a dicidi 
hunto cu el lo ta un candidato 
presidencial,” Keiko Fujimori, 
lider di e partido derechista 
Fuerza Popular, a bisa riba red 
social. A pesar di e anuncio, 


ley Peruano ta bisa cu cualkier 
hende haya culpable di actonan 
di corupcion no por campaña 
pa oficina di presidente of vice 
presidente. 
Fujimori, ken a ser condena na 
2009 di ta envolvi den e ases- 
inato di 25 Peruano durante 
su administracion na 1992, 
tin tres conviccion riba car- 
ganan di corupcion y ta debe 
aproximadamente 15 miyon 
dollar na e Tesoreria, segun e 
oficina di e precurador general 
specialisando den crimennan 
di corupcion. E ex-presidente 
a ser extrai for di Chile na 2007 
y tabata den prizon Peruano te 


cu december aña pasa. 
Fujimori, 85, a drenta e partido 
di su yiu muhe na juni, publi- 
cando un video di e evento den 
cual por mir’e cu Keiko hunto 
cu e frase: “E lider fundador di 
Fujimorismo ta tuma su luga 
den Fuerza Popular.” 


Keiko Fujimori, 49, mes a cam- 
paña pa presidente tres biaha 
sin exito. Dia 1 di juli, un hu- 
icio contra dje a cuminsa riba 
acusacionnan di labamento di 
placa pa cual e fiscal ta bus- 
cando un sentencia di 30 aña 
den prizon. 


Alberto Fujimori, ken a gober- 
na cu un man autoritario en- 
tre 1990 y 2000, a cuminsa 
reconstrui su imagen riba red 
social desde cu a ser libera for 
di prizon na december bao di 
un pordon presidencial di 2017 
cu a ser rebiba pa e Corte Con- 


stitucional di Peru. 
Fujimori a reporta na mei cu 
el a ser diagnostica cu un tu- 
mor nobo riba su lenga cu ta 
ser considera malignante. Na 
juli el a haya operacion di heup 
despues cu el a cay, manera su 
yiu muhe a bisa. 


Ex lider Peruano Alberto Fujimori ta plania 
pa campaña pa presidencia na 2026 

Mexico: 
Alma Herrera: “Ora un studiante bay for di scol, esun cu ta fracasa 
ta e institucion” 


(Infobae) - Den un mundo 
cu ta den cambio constante, 
e educacion ta enfrenta de- 
safio sin precedente cu a ser 
mira refleha den e resultado 
di examennan manera PISA 
2022, unda e prestacion di 
e alumnonan Mexicano ta 
bao di e nivel di añanan 
anterior. 


Sinembargo, parti di e causa 
tras di e problemanan escolar di 
hobennan y muchanan ta bini 
for di e tecnica di e docentenan 
cu ta pone den practica. 


Dr. Alma Herrera, ken ta rector 
di Universidad Rosario Cas- 
tellanos (URC) na Ciudad 
de Mexico a conta Infobae 
precisamente tocante e rol di 
docentenan y con nan mester 
continua cu nan formacion den 
bida como parti di e evolucion 
di educacion. 


Herrera a studia como Licen- 
ciada den Psicologia, ta docente 
di enseñansa superior y peda- 
gogo. Awo e ta un di e 11 rector 
di universidadnan publico na 
Mexico. 


Durante e combersacion cu e 
medio aki, tambe el a reflexiona 
tocante e educacion STEAM, 
e educacion emocional, e 
capacitacion profesional y e 
aprendisahe den bida, cual el 
a nombra pilar den e formacion 
di profesionalnan den siglo 21. 


El a destaca e evolucion cu e 
rol di docente a experencia 
durante e ultimo decadanan. 
“Awo no ta suficiente mas cu 
comparti conocemento,” el a 
comparti. Na luga di ser sola- 
mente proveedor di informa- 
cion, e educadornan mester 
converti den personanan cu 
ta facilita siña, diseñadornan 
di experiencianan educativo y 
guianan den e uso responsabel 
di tecnologia. 


Alma Herrera a bisa cu “ta un 
docente ta un factor clave di 
exito den educacion,” pues si 


bo por conta cu docentenan 
comprometi den faborece e 
logro di tur obhetivo di siña y 
promocion di tur loke ta nec- 
esario pa ta competente den dje 
actualmente, bo lo tin un pro- 
fesional cu ta completamente 
prepara. 


Den e sentido aki, el a destaca 
cu no tin un enfasis unico riba 
e institucionnan universitario, 
ya cu for di educacion basico 
medio superior mester fo- 
menta pensamento critico y e 
habilidadnan primario manera 
entre otro comprension ora di 
lesa y habilidadnan emocional. 


El a comenta cu e evaluacion 
di docente na Mexico habitual- 
mente ta enfoca riba parametro 
manera publicacion di articulo, 
asistencia na congresonan y e 
puntualidad den entrega cijger, 
sin considera adecuadamente 
e logro di e studiantenan. E 
rector di URC a enfatisa cu e 
enfoke aki no ta premia ni ta 
reconoce e docentenan, cu via 
esfuerso, creatividad y compro- 
miso, ta faborece e apropiacion 
di contenido di parti di un can- 
tidad mas grandi di studiante. 
“Hopi biaha nos no ta asocia e 
logro academico cu e trabao die 
docente,” el a enfatisa. 


Argentina: 
Brasil ta pidi consulta na embahador di Argentina tras tension 
entre Lula da Silva y Javier Milei 


(Infobae) - Ministerio di Exerior di 
Brasil a convca e embahador Brasi- 
lero na Buenos Aires, Julio Bitelli, 
pa consulta tocante e relacion di e 
pais cu e presidente di Argentina, 
Javier Milei. 


Bitelli a reuni dialuna cu e canciller 
Brasilero Mauro Vieira. Ademas, e tin 
reunionnan programa cu e president 
Luiz Inacio Lula da Silva y cu e vi- 
cepresidente Geraldo Alckmin segun 
CNN Brasil a informa. 


E motibo principal pa e convocacion 
ta e participacion di Milei den Confer- 
encia de Accion Politica Conservadora, 
unda el a reuni cu e ex presidente Jair 
Bolsonaro. Milei a asisti e encuentro 
di derecha pero no a acudi e reunion 
di Merocsur na Asuncion dialuna pasa, 
locual a causa mal contento cu Palacio 
del Planalto. 


Fuente di gobierno a indica cu e con- 
vocacion aki ta inusual pero no ta con- 
stitui ningun tipo di represaria contra e 
gobierno Argentino. E obhetivo di esaki 


tap a evalua e direccion di e relacion 
bilateral, cual “ta pasando door di un 
momento diferente.” 


“E idea ta di combersa tocante temanan 
di relacion bilateral, manera hiba esaki 
dilanti di e miho manera posibel cu e 
atencion cu e merece tin,” Bitelli a bisa. 
“E preocupacion ta cu e diferencianan 


entre e presidentnan por perhudica e 
relacion. Lula tin na cla cu e relacion 
entre e dos paisnan mester sigui den un 
posicion importante, independiente- 
mente di e diferencianan di prioridad 
y visionnan di mundo,” e embahador 
a comenta. 


Desde su eleccion den november di 


aña 2023, Milei nunca a reuni cu Lula. 
Recientemente e tabata na Brasil pero 
pa participa den un convencion di po- 
liticonan conservador, cu ta rival di e 
presidente Brasilero. 


Bitelli, protagonista di e proximacion 
entre Vieira y Minister di Exterior di 
Argentina Diana Mondino, tin un ex- 
periencia diplomatico amplio y tin bon 
relacion cu diverso actor na Argentina. 
Un di e episodionan mas recien di e 
relacion tenso aki ta un publicacion di 
Milei riba rednan social na principio 
di e luna, den cual e ta referi generi- 
camente na opinionnan cu, segun su 
persona, ta tipico di un “perfecto di- 
nosaurio idiota.” 


Aunke e no a menciona ningun per- 
sona en particular, Milei a insinua cu 
e opinionnan critico dirigi na su de- 
claracionnan tocante Lula ta bini di 
e “idiota perfecto” aki. Segun Milei, 
Lula ta “comunista” y “corupto.” E 
publicacion aki a causa incomodidad 
na Palacio del Planalto aunke Lula no 
a haci comentario tocante esaki. 

Actriz Shannen Doherty recorda pa su rol den “Beverly Hills 90210” a fayece 


(Infobae) - E actriz Shan- 
nen doherty a fayece cu 53 
aña di edad despues di lucha 
contra cancer metastatico. 
E noticia a keda confirma 
pa su representante, Leslie 
Sloane na e revista People 
den un comunicado di 
prensa. 


E actriz Mericano ta recorda pa 
su rol den e serie di television 


manera Beverly Hills 90210, 
cual tabatin hopi exito durante 
e añanan 90 y comienso di aña 
2000. 


Doherty a keda diagnositca cu 
cancer di pecho den 2015 y a 
lucha contra esaki pa varios 
aña. Segun Sloane a indica 
diadomingo, “cu gran dolor 
mi ta confirma e fayecimento 
di Shannen Doherty. Dia 13 di 


juli el a perde e lucha contra 
cancer despues di varios aña 
di bataya.” 


Durante e momentonan di su 
fayecimento, Doherty a ser 
compaña pa su sernan keri y 
di su mascota. “E yiu, tanta, 
ruman y amiga tabata rondona 
pa su sernan keri y su cacho 
Bowie,” e comunicado a de- 
taya. “E famia ta pidi privacidad 


na e momentonan aki pa asina 
nan por yora den pas,” Sloane 
a continua. 


E actriz a bira famoso pa su 
personahe Brenda Walsh den 
e serie original di Beverly Hills 
90210, cual a cuminsa den oc- 
tober den aña 1990 y tabatin 
hopi popularidad. Doherty a 
sali for di e serie despues di su 
di 4 temporada, den 1994, pero 
el a bolbe den algun episodio 
durante e regreso den aña 2008. 


Den 2017, Doherty a revela cu 
su cancer a bolbe back despues 
di ta den remision. Durante un 
entrevista cu Good Morning 
America el a comenta cu “mi 
ta drentando etapa 4. Pues mi 
cancer a bolbe y p’esey mi ta 
aki.” 


Doherty tambe a participa 
den programanan di televi- 
sion manera Breaking Up with 
Shannen Doherty y Dancing 
with the Stars. Den aña 2019 
el a bolbe Beverly Hills 90210 
manteniendo su diagnostico 
den secreto debi na e fayeci- 
mento inespera di su compa- 
ñero Luke Perry e mesun aña. 


E actriz a splica den un entrev- 


ista cu el a dicidi di sigui traha 
pa demostra cu hendenan cu 
un diagnostico avansa tambe 
por sigui traha. “Un di e cau- 
sanan, ademas di Luke, pa cual 
mi a haci 90210 y no a conta 
ningun hende ta pa motibo cu 
mi a pensa cu hende por wak 
esey y pensac u e hendenan cu 
cancer den etapa 4 tambe por 
sigui traha,” Doherty a splica 
den e programa. 


Shannen Doherty a naci dia 12 
di april den 1971 na Memphis, 
Tennessee. El a ser cria como 
bautista. El a cuminsa su carera 
como un actriz infantil den aña 
1982, destacando den e serie 
The Ingalls Family. Su prome 
gran rol den cine tabata den 
Heathers na aña 1988. 


Ademas di su rolnan mas fa- 
moso, su participacionnan 
tambe a inclui otro program- 
anan manera Scare Tactics, e 
serie North Shore y e show 
menciona 
anteriormente 
Breaking Up with Shannen 
Doherty. Tambe el a haci al- 
gun aparicion den e spin-off 
di 90210 na aña 2008 y den e 
serie BH90210 na aña 2019. 


Potretnan di Reuters y People. 

(AP) - Switzerland su hun- 
gado Xherdan Shaqiri a re- 
tira for di e ekipo nacional 
riba dialuna. 


Shaqiri a anuncia e noticia 
despues di su di 125 wega pa 
Switzerland, cual a termina 
den un perdida di penalty con- 
tra Inglatera den e cuarto di 
final di e campeonato Europeo. 
Subiendo veld como un sub- 
stituto den tempo extra, e ex 
hungado di Liverpool y Bayern 
Munich a logra anota un gol 
for di e skina den e empate di 
1-1 prome cu yega e penalty. 
E hungado di 32 aña Shaqiri 
a logra hunga den 5 wega di 
Euro 2024 y a anota un di e 
miho golnan di e torneo contra 
Scotland. E ta su di 7 torneo 
grandi desde cu el a hunga na 
Copa Mundial di aña 2010 
como un hoben di 18 aña. 
Esaki tabata e unico torneo 
unda Shaqiri no a anota un gol. 
“A yega tempo pa mi bisa ayo 
na e ekipo nacional. Danki,” 
el a skirbi riba rednan social. 
Shaqiri su 125 wega pa Swit- 
zerland ta di dos na su unico 
compañero di hopi tempo y e 
capitan di e ekipo, ken tin 130 
wega. Shaqiri a logra anota 32 
gol incluyendo 5 na e Copa 
Mundial y 5 den campeona- 


tonan Europeo. 
E lo sigui hunga cu Chicago 
Fire, unda e tin desde 2022 ta 
hunga. 
Francia su Olivier Giroud tam- 
be a confirma e fin di su carera 
riba dialuna. El a bisa caba cu 
e lo yega te unda Francia yega 
den e Campeonato Europeo. 
“E momento cu mi tabata 
lamenta a yega. E momento di 
bisa ayo na e ekipo Frances<” 
e hungado di 37 aña a publica 
riba su pagina di Instagram 
dialuna. 


Francia a dispidi siman pasa 
den e semi final, despues di 
un perdida di 2-1 contra e 
campeon eventual, Spaña. 
Giroud tabata un substituto 
den e di dos mita. 
El a anota 57 gol den 137 wega 
pa Francia. E tabata miembro 
di e ekipo cu a gana e Copa 
Mundial den aña 2018. 
Giroud lo sigui cu su carera 
den e club di Major League 
Soccer despues cu el a firma 
pa hunga cu Los Angeles FC, 
lagando Europa despues di 18 
aña den e liganan profesional 
na Francia, Inglatera y Italia. 
Giroud a uni na LAFC for di 
AC Milan cu un contract te 
cu 2025. E trato ta inclui un 
opcion pa 2026. 


Dialuna mainta e selecion di Equitacion di Aruba a drenta pista na Coliseo Marcelo 
Trujillo Panisse na Humacao, Puerto Rico. 


Esaki ta e prome dia di training caminda nan por a practica den e pista caminda e competencia 
lo tuma lugar. Lo sigi dos dia mas di training, terminando diaranson pa despues e Mundial di 
Equitacion Felix Santiago Oliver por cuminsa cu mas di 200 participante. 


Dialuna atardi tur participante riba 12 aña tambe lo mester haci un examen di theorie, pa asina 
nan por participa. 


Prome dia di training pa team di Equitacion na Aruba 


Hungado di Switzerland 
y Francia ta termina 
nan carera internacional 
despues di Euro 2024 

Ariba diabierna 28 di juni 
ultimo, de un sala comple- 
tamente yen, 131 conhunta- 
mente cu Pan American 
Development Foundation 
a estrena e short movie ‘My 
Story’. 


Desde luna di maart e aña aki 
131 a start cu implementacion 
di e proyecto ‘My Story’. ‘My 
Story’ ta un proyecto cu ta 


stimula empatia entre hobenan 
local y migrante, y asina aki tra- 
ta di disminui discriminacion 
y xenofobia. Danki na fondo 
propociona door di e Bureau 
of Population, Refugees, and 
Migration (BPRM), 131 co- 
huntamente cu Pan American 
Development Foundation por 
a cuminsa cu implementacion 
di ‘My Story’ den 2024. 


Na ‘My Story’ a participa 8 ho- 
ben local y 8 hoben migrante. E 
grupo di hobenan migrante ta 
consisti di hobenan naci na Co- 
lombia, Haiti y Venezuela. ‘My 
Story’ a consisti di 6 sesion den 
cual e hobenan a siña tocante 
Derecho di Mucha, Igualdad, 
creacion di arte y actuacion, a 
crea un pintura y a crea y actua 
den un ‘short movie’. 


Durante sesion number 2 e 
hobenan a bishita e hogar di 
otro. Durante e bishita aki e 
hobenan a siña conoce otro 
y otro su famia. Tambe nan 
a intercambia di informacion 
tocante cada un su cultura. E 
bishitanan aki a crea un amistad 
bao di e hobenan pa cu otro. 
Nan experiencia durante e 
bishitanan ta e inspiracion pa 
cu e ‘short movie’. E ‘short 
movie’ a wordo scirbi y actua 
pa e hobenan mes. Den e ‘short 
movie’ ‘My Story’ e hobenan ta 
ilustra con nan ta desea pa nan 
hogar ta, y simultaneamente 
con nan ta desea pa e hogar 


Aruba ta. 


Durante e estreno di e short 
movie a hiba palabra e director 
di 131, e ‘program manager’ 
di Pan American Development 
Foundation Aruba & Curacao y 
prome minister di Aruba. E es- 
treno a tuma lugar den e IMAX 
Auditorium na The Movies @ 
Gloria. 


Despues di e estreno di e ‘short 
movie’ a tuma lugar un exposi- 
cion di e pinturanan cu cada 
un di e hobenan a crea. Cada 
pintura ta e storia individual di 
cada hoben. E publico presente 
a acudi na e exposicion cu a 


tuma lugar ariba e pasillonan 
na The Movies @ Gloria. 


Durante e exposicion e hoben- 
an a duna e publico presente 
informacion tocante nan crea- 
cion, y pa medio di un ‘QR- 
Code’ añadi na e pintura, e pu- 
blico por a ricibi e ilustracion 
cu su siginficacion. 


Pa mas informacion tocante 
‘My Story’ por tuma contacto 
cu 131 via nos website: 131. 
aw, facebook: https://www. 
facebook.com/aruba.131/, 
email: 131aruba@gmail.com 
of telefon 5886138/ 5884011. 


Diasabra anochi, a tuma 
luga e Ceremonia di Gradu- 
acion di IBERO American 
High School na San Nico- 
las. Un anochi hopi special 
y emocionante, unda cu ta- 
batin e honor pa otorga di- 


ploma na e 41 graduadonan. 


E logro di e studiantenan ta e 
refleho di nan trabao duro, per- 
severancia, dedicacion y deter- 
minacion. Durante e ceremo- 
nia, mi a hiba palabra, unda cu 


den nomber di Minister Endy 
Croes y Parlamentario Alvin 
Molina a felicita e graduadonan 
cu e logro aki. 


Esaki sigur ta marca e comienso 
pa mas logro. A encursaha e 
alumnonan pa sigui studia, 
sigui siña y sigui desaroya nan 
habilidad- y talentonan pa nan 
por logra nan meta y den fu- 
turo por contribui na desaroyo 
di Pais Aruba. 


Ta tarea di Gobierno di Aruba 
pa inverti den enseñansa y crea 
plataforma cu ta brinda opor- 
tunidad na tur ciudadano pa 
por educa y desaroya nan mes. 


Na final di e ceremonia, a 
reconoce e miho graduado 
di IBERO American High 


School, esta Merrily Farro, 
kende ta e prome Arubiano cu 
a logra esaki. Tambe a gradici 
director Sr. Andy Centeno, staf, 
docente- y mayornan cu a sos- 
tene nan yui den e proceso aki. 


Felicitacion na e 41 gradua- 
donan cu a ricibi nan diploma 
y alabes ta desea nan hopi exito 
den e siguiente etapa di nan 
estudio. Masha pabien klas di 
2024! 


131 cohuntamente cu Pan American Development Foundation a estrena e 
‘short movie’ ‘My Story’ 


Felicitacion na e graduadonan di IBERO American High School 

Recientemente a tuma 
lugar entregamento di Di- 
ploma na 10 agente Poli- 
cial tanto di Cuerpo Poli- 
cial Curaçao como tambe 
Cuerpo Policial Aruba. 


E 10 agentenan policial a par- 
ticpa pa sigui un estudio di 
Master Ehecutivo den lider- 
azgo Policial. Esaki a inicia na 
2019 na unda cu College van 
Korpschefs a bini hunto pa 
asina realisa e estudio aki pa 
asina inverti den agentenan 
pa nan por desaroyanan mes 
como lider.E estudio aki tam- 
be tabata tin un bon coopera- 
cion cu Nederlandse Politie 
Academie na unda e docen- 
tenan Sr. Schreurs como 
tambe Sra. Van de Zee. 


Altocomisario di Polis di 
Korsou Sr.Ellis como tambe 
altocomisario di Polis di Aru- 
ba Sr. Arnhem tabata presen- 
te na e momento special aki 


pa duna honor na e gradua- 
donan. 


No tabata un estudio facil 
mirando varios factor difícil 
a tuma lugar na caminda 
pero cu determinacion y guia 
nan a surpasa tur. A entrega 
5 agente policial di Aruba di 
fam Zara, Visser-Boekhoudt, 
Morel, Vrolijk y Leer y 5 
agente policial di Korsou di 
fam Haile, Rodriguez, Hasel- 
hoef, Zwerwer y Aljadidi nan 
respectivo di diploma. 


Cu e diploma aki den man e 
agentenan policial por reforsa 
e Cuerpo den liderazgo pro- 
fesional den departamenton- 
an specialisa pa asina por sigui 
carga e Cuerpo. Despues di 5 
aña Cuerpo Policial di Aruba 
y Korsou ta asina orguyoso 


Trahando hunto pa pa inverti den e Cuerponan 
Polis di Aruba y Corsou a termina master ehecutivo den liderazgo policial 


cu trahando hunto por a or- 
agnisa un estudio policial na 
Aruba y na Korsou pa nos 
mesun hendenan. 


Altocomisario sr. Arnhem ta 
orguyoso di mira nos mesun 


personal sigui crece y desar- 
oya. Trahando hunto so nos 
por logra cosnan grandi pa e 
Cuerpo. 


Conhuntamente cu College 
van Korpschefs lo sigui desa- 


roya den e agentenan pa nan 
por sigui avansa profesional- 
mente den nan carera policial 
pa asina por sigui crea líder y 
un equipo hoben y nobo pa e 
futuro di e Cuerpo. 


riba caya 

Accidente cu hende herida dilanti 
Brazil Convenience Store 
Polis a bay Boegoeroei pa 2 ruman 
cu a bringa cu otro 


Diadomingo atardi a drenta in- 
forme di un accidente cu hende 
herida dilanti Brazil Conve- 
nience Store, mesora a dirigi 
tanto polis como ambulans na e 
sitio. 


Na yegada di e patruya a bin com- 
pronde cu aki ta trata di un accidente 
chikito unda un auto a bay bira net 
ora un otro auto ta pas’e. Debi na e 
impacto un dama di edad pasahero e 
susto a pone bira malo. Na yegada di 


e ambulans nan a atende e victima na 
e sitio mes. 


Ciclista a dal abao memey caminda 
y a resulta herida 


Diadomingo mainta a drenta 
informe di un incidente dilanti 
Citgo Paradera, mesora a dirigi 
tanto polis como ambulans na e 
sitio. 


Na yegada di e patruya a bin com- 
pronde cu e ciclista su so coriendo cu 
velocidad a dal abao y a dal su pecho 
y cabes y tabata keha di dolor. 


Na yegada di e ambulans nan a atende 
e victima y a transporte pa hospital. 


Polis y ambulans a bay pa un persona 
cu lo a “desloca” su lomba den 
parkeerplaats di Seaport Market Place 


Diadomingo atardi a drenta 
informe di cu un persona lo 
a "disloca" su lomba y ta sin- 
ta den un pickup den par- 
keerplaats di Seaport Mar- 
ket Place, mesora a dirigi 
tanto polis como ambulans 
na e sitio. 


Na yegada di e patruya a papia 
cu e chauffeur y na yegada di e 
ambulans nan a atende e chauf- 
feur na e sitio mes. 


Diadomingo mainta a drenta in- 
forme di cu tin un pelea entre 2 
ruman na Boegoeroei, mesora a 
dirigi patruyanan na e sitio. 


Na yegada di e patruya a bin compro- 
nde cu aki ta trata di 2 ruman hoben 


cu a bringa cu otro pa un desacuerdo 
pero ningun di 2 kier entrega keho 
contra otro. Maske ainda tin dife- 
rencia entre nan pero nan a dicidi 
di stop. Polis a bisanan si nan bolbe 
bringa yamanan bek. 


Polis a duna un chauffeur coriendo malo 
y bao influencia prohibicion pa stuur 


Diadomingo atardi a drenta in- 
forme di cu tin un chauffeur 
coriendo malisimo bayendo pa- 
riba riba L.G. Smith blvd., me- 
sora a dirigi un patruya pa para e 
vehiculo aki. 


Na altura di Linear Park polis a logra 
para e chauffeur y a nota cu e no ta 
den condicion pa core auto y a dun'e 
un prohibicion pa stuur e proximo 
oranan. Polis a para e vehiculo den e 
park y a laga e chauffeur yama pa nan 
bin busk'e. 

Diasabra madruga a drenta informe di un incidente na rotonde Sero 
Tijshi. Aki e chauffeur coriendo un vehiculo net na e rotonde parti di e 
wiel a kibra y e auto no por a sigui move. 


E trafico mester a pasa na banda te ora cu e takelwagen bin busca e auto. 


Incidente na rotonde Sero Tijshi 
auto a keda memey di caminda 


Piloto di avion a nenga muhe bao 
influencia di un of otro substancia y 
agresivo aborda avion 


Diasabra atardi a surgi un situa- 
cion na airport unda un muhe bao 
influencia di un of otro substan- 
cia y hopi agresivo kier a aborda e 
avion pa bay Merca. 


Pa ley pilotonan no mag transporta 
hendenan arma, bao influencia of 
peligroso den vuelonan. Polis me- 


sora mester a drenta accion detene e 
un muhe cu ta bao influencia di un of 
otro substancia y tabata tin mal com- 
portacion y agresivo riba dje. 


Polis a detene y a bay warda di polis 
cun’e y el a perde su vuelo di awe pas- 
ando un anochi den cel na warda di 
polis. 


Diadomingo madruga a drenta 
informe di un caso di atraco na e 
hotzone banda di e highrise ho- 
telnan, mesora a dirigi patruy- 
anan na e sitio. 


Na yegada di e patruyanan a bin 
compronde cu aki no ta trata di un 
atraco pero mas bien un caso di la- 
dronicia cu agresion unda un per- 
sona color scur cu dreadlocks cu a 


ranca e cadena di oro for di un per- 
sona y a agredi e persona. 


Ta trata di un persona cu ta anda den 
grupo di 10 persona di cual tur ta 
color scur y un di nan so color cla. 
Polis a busca den e area pero no a 
logra topa cu e sospechoso. Polis a 
conseha e victima pasa den oranan di 
dia pa entrega keho na recherche. 


Polis a bay na e hotzone banda di 
hotelnan highrise pa un caso di atraco 


Diasabra anochi durante patruya polisnan atento di distrito 4 (Santa 
Cruz) a para un auto pa un control na altura di Veld di Estrella na 
Papilon, durante e control a bin descubri cu e chauffeur tabata tin 
droga den su poder y a detene. 


A detene e sospechoso pa viola e ley di droga. Polis a confisca e droga y a 
solicita e vehiculo di transporte pa hib’e na warda di polis. 


Polis a detene un chauffeur pa core 
cu droga den auto den Santa Cruz 

Chauffeur hibando 2 dama San Nicolas a accidenta cu auto di compania y 
a bay laga e 2 damanan herida atras 


Diasabra madruga a drenta 
informe di un accidente cu 
hende herida riba e camin- 
da di Mondi Fierno pa Bal- 
ashi, mesora a dirigi tanto 
polis como ambulans na e 
sitio. 


Na caminda pa e sitio a com- 
pronde cu e chauffeur a baha 
e 2 damanan herida na e sitio 
di accidente y a sigui bay cu e 
auto. Na yegada di e patruya 
a bin compronde cu aki ta 


trata di un accidente unda cu 
e chauffeur di e Van blanco a 
bay kita pa un cacho y a perde 
control y a bay dal un palo di 
luz kibra. 


Den e auto e chauffeur tabata 
hibando 2 dama pa San Nico- 
las cual ambos a resulta herida 
un mas cu e otro. E chauffeur 
a baha e damanan herida y a 
sigui bay cu e van. Mucho 
mas leu e no por a yega debi 
na daño na e auto y a purba bay 


sconde e vehiculo. Na yegada 
di e ambulans nan a atende e 
damanan y a hiba un di nan 
pa hospital. Mientras e otro a 
ser busca pa su doño di trabao. 


Polis cu a cera e caminda banda 
pazuid a nota un van manera 
poco scondi na un hanchi tera 
bay pabao y a bay wak. A bin 
resulta cu esey ta e van cu a dal 
e palo di lus. Un rato despues 
ta aparece un hende eynan cu 
ta bisa cu e tambe tabata den e 
auto y cu el a yuda e chauffeur 
pa hala e auto for di caminda 
ya cu tin hopi auto ta pasa y e 
van tabata riba caminda pero e 
mes (supuestamente) ta rondi- 
ando e chauffeur cu ta desapa- 
reci. Mirando cu e chauffeur 


no t’ey polis a confisca e auto. 
ELMARNV a presenta pa dre- 
cha e palo di lus kibra. 


Polis a detene turista cu a bringa cu su casa den camber di hotel 
ya cu e no kier a tende 


Diasabra madruga a drenta informe di un 
pelea den camber di un hotel na Palm Beach, 
mesora a dirigi un patruya na e sitio. 


Na yegada di e patruya a bin compronde cu aki ta 


trata di un dama turista hopi agresivo cu a bringa 
cu su casa den camber. Esnan di e hotel a ofrece un 
otro camber pero e no tabata kier a tende ni cu nan 
a pidi un taxi pa e bay pasa anochi na otro hotel y e 
dama a keda cu su agresividad. 


Ora polis a pidi e vehiculo di transporte y e dama 
a mira e vehiculo e ora ey numa e dama a cambia 
su actitud pero ya tabata laat y a detene y hib’e pa 
warda di polis unda eynan e lo pasa e anochi. 


A19 
Diamars 16 Juli 2024 


Resultado Sorteo 
15 juli 2024 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
00 


0 


0 
0 
0 
0 
0 



8 



6782 


X2 


Proximo Jackpot 


50.000,- 


Sorteo # 


Sorteo # 


x afl 8,00 


x match 4 


Mega Ball 


Proximo Jackpot 


360.000,- 


x match 4 


Sorteo # 


5740 


Sorteo # 4327 


Sorteo # 1201 


x afl. 500,00 


x afl.15,00 
x afl 50.00 


Geminis 


X2 


804 


x Jackpot 


Sorteo # 4327 
Sorteo # 


Sorteo # 2383 


0906 


5565 


Sorteo # 4327 


x Jackpot 


x match 4 
x afl. 12,00 


FP 


www.lottoaruba.com 


resultado : sorteo 15 July 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


9588 
100.000,- 


x Jackpot 
x match 4+ 


Proximo Jackpot 


9031 


Afl. 480.000,- 




Letter 


0 
0 
0 


0 


0 
60 


130 


0 
0 
0 
0 
0 



8 



02-06-11-16-22 


4472 


www.lottoaruba.com 


resultado : sorteo 15 July 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


8384 
100.000,- 


x Jackpot 
x match 4+ 


Proximo Jackpot 


FP 


991 


x Jackpot 


Sorteo # 8294 
Sorteo # 


Sorteo # 2043 


4251 


1729 


Sorteo # 7338 


x Jackpot 


x match 4 
x afl. 12,00 


X2 


6991 


Sorteo # 6097 


Sorteo # 1027 


x afl. 500,00 


x afl.15,00 
x afl 50.00 


Capricronio 


Mega Ball 


Proximo Jackpot 


360.000,- 


x match 4 


Sorteo # 


Sorteo # 


x afl 8,00 


x match 4 
8248 


FP 


Proximo Jackpot 


51.000,- 


Sorteo # 6533 


Afl. 480.000,- 


anochi 


diario 
Korsou 
super4 
flamingo 


2749 
2184 
8155 
8777 
5219 
1299 
super5 
2507 
7802 
0224 
- 
6332 


sorteo/servicio 
Create & Move Camp 2024 
Crea door di Arte, Movemento, 
Zonido y Tecnologia 


Esaki ta di 5 aña consecutivo cu Fundacion Centro 
Famia Piedra Plat ta organisa campamento pa mucha 
durante vakantie grandi na Aruba. E aña aki atrobe ta 
bay tin 2 siman di campamento di diferente edad. 
- 
Camp.1: Juli 22 - 26 Edad 9 - 12 aña 
- 
Dialuna pa Diabierna di 7:30am - 1:30pm 
- 
Camp.2: Juli 29 - Augustus 2 Edad 5 – 8 aña 
- 
Dialuna pa Diabierna di 7:30am - 1:30pm 
Nos lo tin docentenan, Social worker, lidernan responsabel 
cu tin EHBO pa cuida y guia e muchanan. Mayoria di activi- 
dadnan lo ta den localnan cu airco. E campamento lo ta enfoca 
den Arte, Crafting, Pinta, Graphics Design (Canva software), 
Potret nan, Weganan y Deporte Recreativo. Ta inclui tur ma- 
terial, snack, juice, fruta y lunch. 


Pa inscripcion Whatsapp: 6995545 / 5691669 / Tel: 5855544 
Adres: Piedra Plat # 50, E-mail: centrofamiapp@gmail.com 


Samuel Sarmiento cu exposicion 
‘Chants from overseas’ na biblioteca 
Artista Samuel Sarmiento 
ta presenta un exposicion 
special na biblioteca. Ti- 
tulo di e exposicion ta: 
‘Chants from overseas’ 
(Poetics and contemporary 
visions through Ceramic 
in the Dutch Caribbean) y 
esaki ta habri dia 10 di juli, 
2024, 7pm na Biblioteca 
Nacional Aruba. 


Esaki lo ta habri pa publico pa 
3 siman. Samuel ta crea dife- 
rente tipo di obra manera es- 
cultura, obranan di ceramica, 
dibuho, cuadra y mucho mas. 
Pa mustra su aprecio Samuel 
a duna biblioteca un di su 
obranan regalo. Esaki ta bira 
parti di coleccion di obra di 
arte na Biblioteca Nacional 
Aruba como arte publico. 
Publico ta bon bini pa wak e 
exposicion cu ta habri te fin di 
juli durante orario regular di 
biblioteca. 


Departamento di Cultura ta informa: 
Carousel di expresion talento y creatividad 2024 


E aña aki un biaha mas lo tuma luga e ac- 
tividad di plan vacacional crea exclusiva- 
mente p’e programa “Buki di Pret”. Esaki 
ta un Proyecto Multidisciplinario “Carou- 
sel di Expresion, Talento y Creatividad”. 


E fecha di actividad lo ta diadomingo 28 di Juli 
2024, cuminsando pa 10’or di mainta te 3’or di 
atardi na John F. Kennedy Education Center. E 
tema e aña aki color. Tur mayor cu ta desea pa 
nan yiu forma parti di e proyecto aki por acudi 
libremente desde diabierna 19 di juli proximo 
na Departamento di Cultura situa na John F. 
Kennedy Education Center y inscribi nan yiu 
pa asina nan tin e oportunidad di un experien- 
cia inolvidabel den un mundo yen di color. E 
rekisitonan pa participa den e programa aki ta 
paña comodo y bieu cu por verf riba dje, ser- 
bete, un boter cu awa. Ademas mester di un 
paña limpi pa e mucha por cambia na final. Pa 
2’or di atardi pa clausura e tayer, lo tin un pre- 
sentacion pa tur mayor di parti di e muchanan 
participante. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


Pronostico di tempo 


Tempo: 
Awe tardi y awe nochi: parcialmente nubia y generalmente 
seco 
Den marduga y mañan: temporalmente hopi nubia cu un 
awasero breve 


Temperatura maximo 34 grado Celsius 
Temperatura minimo 28 grado Celsius 
Indice di calor (heat index) den y rond di oranan di merdia: 
35 pa 40 grado Celsius 
Uv index: 12 


Bahada di solo: 7:09pm 
Subida di solo: 6:22am 


Biento: 
Modera te basta fuerte for di generalmente direccion oost; 
forsa 4 te 5 (20 te 39km/ora, 11 te 21 nudo). 
Durante di dia fuerte te posiblemente duro den rafaga; forsa 
6 te 7 (40 te 61km/ora, 22 te 33 nudo) 


Situacion general di tempo: 
Actualmente no tin niun disturbio di importancia pa weer 
local. Un ola tropical lo drenta parti oost di Caribe den curso 
di awe nochi pa diamars mainta. E sistema aki lo trece poco 
humedad den region pa meymey di siman. 


Di otro un banda por bisa cu stof di Sahara ta presente den 


atmosfera regional den 
concentracionnan varia. 
Esaki lo stroba e visibili- 
dad un poco y trece aire 
di calidad un poco abou. 
Personanan cu sensibi- 
lidadnan respiratorio ta 
wordo sugeri pa tene esa- 
ki na cuenta. 


Condicionnan 
mari- 
timo/ estado di lama: 
Na partinan protege di 
costa: keto, rond di 1 pia. 
Na partinan zuid: trankil 
te modera entre 2 pa 
Localmente 3 pia. 
Na 
partinan 
oost 
te 
noordwest di costa: gen- 
eralmente 
modera 
cu 
olanan alrededor di 4 pa 
5 pia, localmente 6 pia. 


Rey Charles lo bishita Australia y Samoa 
mientras e recupera di Cancer 


(AP) - Rey Charles III ta 
preparando 
pa 
bishita 
Austrlia y Samoa den oc- 
tober, un itinerario cu lo 
test e monarca su stamina 
mientras e ta recupera di 
tratamento di cancer. 


E trip, anuncia riba diado- 
mingo na Buckingham Pal- 
ace, ta marca un momento 
pa e Rey di 75 aña, ken ta 
regresando poco poco na re- 
sponsabilidadnan 
publico 
despues di a tuma un break a 
causa di un diagnosis di can- 
cer den februari. E decision 
di cuminsa un biahe asina 
largo lo ser mira como un 
señal di Charles su recupera- 
cion, aunke e programa na 
Australia lo ta “limita.” 
E bishita pa Australia lo ta un 
momento critico pa e Rey 
mientras e ta purba aumenta 
e sosten pa e monarca na cas 
y den exterior. E trip lo marca 
e prome biaha desde cu el 
a subi trono cu Charles lo 
bishita un di e 14 pais fuera 


di Reino Uni unda e monar- 
ca Britanico ta e hefe di es- 
tado, un laso cu ta un fuente 
di orguyo pa algun pero un 
recuerdo fastioso di Britania 
su dominancia colonial pa 
otronan. 
Mientras cu indudablemente 
e lo ser ricibi cu fanaticonan 
ta zwaai e bandera y cantan- 
do “God Save the King,” 
Charles tambe ta hopi proba- 


bel di tende bosnan anti- 
monarcia den un pais unda 
45 porciento di e votadornan 
den un referendum di 1999 
ta sostene crea un republica 
Australiano. Prome Minister 
Anthony Albanese su Labor 
Party ta sostene esaki, sinem- 
bargo e gobierno ta bisa cu 
e no ta un prioridad actual- 
mente y no tin bista pa un 
otro referendum. 

"Dios ta amor... y amor ta Dios, maske 
mi no ta na e mundo aki, tur dia lo mi ta 
banda di boso Curazon, mi por stens di 
loke Señor ta hasi" 
Salmo 33 


Cu inmenso tristeza na nos curason, pero 
conforme cu Dios Su boltundad, nos 
ta participa fayecimento di nos querida 
mama, wela, ruman, tanta stima: 


Ilvia Maria Winterdaal-Croes 
*25 oktober 1947 – †10 juli 2024 
Mihor conoci como “Ita” 
Vda di Symon Winterdaal 


Na nomber di su: 
Yiunan: 
Silvienne Winterdaal 


Selkys Winterdaal 


Manera yiunan: Shareska Arends 
Gerard Croes 


Su pret’i wowonan: Genivienne Regales 
Ian Dania 


Rumannan: Rosly y Roly Werleman 
†Renato Croes 
†Eddie Croes 
†Edwin y Chinda Croes - Tromp 
Hubert y Mariana Croes - Giel 


Tanta & Omonan: vdo Ildo Croes y †Eta Croes 
Essy y Aurora “Lola” Croes 
†Bebe y Mama Jojo Croes 
†Dufy y Sita Croes 
Irena Croes 
Shona Ca Vieira & famia na Canada 
vda Rosalba Croes na Colombia 


Sua & Cuñanan: †Donny & Olga Winterdaal - Tromp 
Ludwina Winterdaal 
Gladys Winterdaal 


Calvin Winterdaal 
Lilian Winterdaal 
†Rufo y Elena Winterdaal - Tromp 
Melva y Martin Tromp 
Varida y Johnny Ras 


Subrina(o)nan: Cedrick Werleman & Julietta Rasmijn 
Juliette Werleman & Renald Thiel 
Randolph Werleman & Rosa-Maria Gomez 
Kimberly Croes y Tonito Tromp 
Howard Croes y Wendely Boekhoudt 
Randishlay Werleman y Franklin Gomes 


Manera subrino(a)nan: Edmond, Zerlina, Milton Tromp & famia 
Melissa, Sharissa Ras & famia 
Keyla Winterdaal & famia 


Prima & Primonan: Retty, Miriam, Mayra, Randy 
Marlon, Giovanni, Marlyn 
Glenda, Sharlyn, Sandra 
Eric, Julissa, Michelle, Soraya, Johnny 
Edric 
Andry, Charmaine 
Reuben, Dorothy, Valerie 
David 
Theresita 
Buchi, Maiky 
Carlito 


Ihanan: Marlyn Buys 
Randolph Werleman 
Andry Acosta 


Su bisiñanan stima: Angie Kock & famia 
Chem Thiel, Ashley, Vicky Dirksz & famia 


Amigonan di cas: Netty Williams, Maria Maduro, Maria Geerman-Croes, 
Sharina Romano-Kelly y famia, Roy Kelly y famia, Judith Fraai y famia na 
Korsou. 


Demas famia: Winterdaal, Croes, Regales, Dania, Arends, Werleman, 
Winterdal, Bonnet, Vieira, Tromp, Ras, Thiel, Rasmijn, Boekhoudt, Buys, 
Gomes, Orman, Cheong, Thiel, Acosta, Tjon Sie Fat, van Velzen. 
Demas miembronan di Legion di Maria y Blue Army, ex coleganan di Scol 
Dunun Man. Demas famianan na Aruba, Korsou, Canada, Colombia, 
Hulanda. 


Un gradicimento special di curason na Lola Geerman cu a yud’e durante su 
enfermedad. 


Ta invita pa acto di condolencia cu lo tuma lugar diamars 16 juli 2024 di 7:00 
pm – 9:00 pm na Aurora Funeral Home. Acto di despedida lo tuma lugar 
diaranson 17 juli 2024 9:00 – 11:00 am, sigui pa un respons. Cremacion lo 
tuma lugar den seno familiar. Deseo di e defunto pa bisti colornan alegre. 


Nos ta pidi nos disculpa si den nos tristeza nos por a lubida un of otro famia. 
Despues di entiero no ta ricibi bishita di condolencia na cas. 
Enbes di manda flor of krans, lo tin un box disponibel pa Koningin 
Wilhelmina Fonds. 


“E lo proteha bo cu 
su plumanan, y bao 
su halanan bo lo sinti 
bo sigur, su lealtad ta 
bo proteccion”. 
Salmo 91 


A fayece 
cristianamente nos 
mama, wela, ruman 
y tanta: 


Sra. vda. Maria Felepina Lewis-Barret 
*21-11-1946 - †09-07-2024 


Na nomber di su: 
Mama: †Juana (Ninita) Barret-Loefstop 
Tata: †Julio Antonio Barret 


Esposo: †John Mervin Lewis 


Yiunan: 
Aquannette Amariane Gunn 
Albert Urbain Lewis 


Unico nieto, su pret’i wowo: 
Brandon Allan Lewis 


Rumannan: 
†Virgilio (Chombi) Barret 
†Carolina (Ina) y †Oscar Gomez-Barret y yiunan 
†Cerilio (Ceril) y †Carmen Barret-Kock y yiunan 
vda. Petronilia (Nelly) y † Eddy Lourens-Barret y 
yiunan 
†Beatrix (Fona) y †Karel Trappenberg-Barret y 
yiunan 
†Thomas y vda. Olivia Barret-Rene y yiunan 
Andres y Rufina Barret-Haayen y yiunan 
†Victor (Jany) y vda. Filomena Barret-Trimon y 
yiunan 
vda. Victoria (Toya) Odor-Barret y †Gilbert Odor 
y yiu 


Subrino- y subrinanan, cu ta mucho hopi pa 
menciona y famia. 


Sobre subrino- y subrinanan y famia. 
Primo- y primanan, comer y comper, ihanan, amigo- 
y amiganan, compañeronan y personal di Happy Days 
Care. 


Ex coleganan di Moises de Marchena & Sons 


Demas famianan: 
Barret, Lewis, Gunn, Quant, Gomez, Kock, Lourens, 
Trappenberg, Rene, Haayen, Trimon, Odor, Loefstop 
y Dorothal. 


Despensa nos si den nos tristeza nos por a lubida 
algun famia of conocir di nos difunto stima. 


Acto di entiero lo tuma luga diaranson 17 di juli 2024 
di 1or pa 4or di atardi na Royal Funeral Home. 
Despues nos lo hiba nos difunto stiima na su ultimo 
luga di sosiego na Santana Pastoor De Vries na Santa 
Cruz. 


Despues di entiero nos no ta ricibi bishita na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Maria Margarita Werleman-Croes 
Mihor conoci como Margo 
*08 mei 1943 – † 10 juli 2024 
Vda di † Estanislao (Edi) Werleman 


Yuinan: 
Judella Werleman y Angelo Geerman y juinan 
Bjorn Werleman 
Jouraine Werleman 


Nietonan: Nathan, Clayton, Delvan y Kayden 


Rumannan: 
†Hilda y †Jan Croes 
†Americo (Merco) Croes 
†Reina Croes 
†Hendrik (Nono) Croes 
†Henry (Herichi) y †Chia Croes 
†Charles (Chai) y †Reina Croes 
Lucila (Chichi) Croes 


Subrinonan y subrinanan cu ta mucho hopi pa 
menshona y famia 
Sobre subrino y subrinanan 


Swa y cuñanan: 
†Ana Maria (Ani) y †Pedro Croes y famia 
†Marina (Ina) 
Francisca (Chica) y †Henry Henriquez y famia 
Luzinda (Chinda) y Harold Burne y famia 
Ricardo (Cado) y Julianita Werleman 
Max (Mac) y Sabrina Werleman y famia 
Oswaldo (Daje) Werleman y famia 
Lucia (Goochi) y †Ruben Feliciana y famia 


Tata di su nietonan: Anthony Henriquez y Ivan Ng 


Amiga: Aura Croes 
Tur su prima y primonan, bisiña y conocirnan y personal 
di San Pedro Paviljoen afdeling Azalea. 


Demas famianan: 
Werleman, Croes, van der Biest, Henriquez, Ng, 
Geerman, Solognier, Koolman, Rasmijn, Boekhoudt, 
Angela, Tromp, Abreu, Campo. 


Despensa nos si den nos tristesa nos por a lubida algun 
famia of conocir di nos defunto stima. 


Oportunidad pa condolencia lo ta diamars 16 di Juli 2024 
di 7pm pa 9or pm na Royal Funeral Home. 
Ta invita pa e acto di entiero cu lo tuma lugar Diaranson 
17 di Juli 2024 na Kerki Protestant na Piedra plat di 9or 
pa 10:30 am Sirbishi lo cuminsa y lo termina pa 11or 
di mainta despues lo Sali bai pa santana Protestant na 
Piedra plat. 


Despues di entiero nos no ta ricibi bishita di condolencia 
na cas. 

“Señor ta mi wardador, mi’n tin falta 
di nada. 
Den cunucu di yerba berde e ta 
ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu hopi tristesa pero conforme cu 
boluntad di Dios nos ta anuncia cu 
a bai laga nos den brasa di Senor nos 
querida mama, wela, ruman, tanta: 


Sra Vda Nelda Wingh-Wever 
"13-10-1935 - † 09-07-2024 
Viuda di George Wingh 


Yiunan: Steve & Aurora 
Clyve 
Belkis & Michael 
George 
Javline & Maarten 
Nieto(a)nan: Cliff 
Clint 
Kayling 
Maeyo 
Mandy 
Rumanan: Julio, Petra y famia 
† Carmen 
Lulio, Rosa y famia 
Helio, Vilma y famia 
Taly, Raiza y famia 
Chebio y famia 
Heliana, +Lesley y famia 
Dalila, Franklin y famia 
Alirio, Diane y famia 
Orlando, Ankie y famia 
Clara, Stanley y famia 
Swa y cunanan: † Julia y famia 
Carmen, †Fefe y famia 
Eddy, Maria y famia 
†Edwina, Enrique y famia 


Sobrino y sobrinanan, primo y primanan, ta mucho pa 
menciona 
Ta invita demas famia, amistades y conocirnan pa uni cu nos 
den un acto di despedida di nos difunto stima cual lo tuma 
lugar Diamars, 16 di Juli 2024 di 2’or pa 4’or na Catedral 
San Fransisco na Playa y despues lo sali pa Santana na 
Sabana Basora. E defunto lo reposa for di 2or di merdia den 
misa. 
Un danki special ta bai pa Dr Jones y staf y personal di 
Trinity Quality Care Services. 


Despues di entiero nos lo no ricibi bishita di condolencia na 
cas. 
Nos disculpa si den nos tristesa nos por a lubida cualkier 
persona. 


The Lord is my shepherd; I shall not 
want. He makes me lie down in green 
pastures. He leads me beside still 
waters. He restores my soul. He leads 
me in paths of righteousness for his 
name’s sake. 
Psalm 23:1-3 


With deep sympathy we announce the 
passing away of our loved one. 


Franklin Antonio Priam 
Better known as: “Meneer Priam.” 
*28-11-1951 – †30-06-2024 


In the name of his: 
Parents: †Alice Carty and †Neville Priam 
Children: Indira Priam 
Stefany Priam 


Siblings: Winston Priam 
Winnie Priam 


Ahli †Sandra Mirjah 


Fazal Mirjah 


Mother of his daughters: Visia Marisela Morales 
Elena Judith Oñate 
Nieces and Nephews: Kelly and family, Joshua and family 
Steven, Sean, Jahli, Jahmir and family 


Related to family: Priam, Carty, Bryson, Ras, Oñate, 
Mirjah, Parker, Johnson, Arrindell, 
Williams, Richardson, Jack, Dopwell, 


Solomons. 


Friends: Cornet, Noordzij-Van der Linde, Lo-fo-san, 
Edwards, Ahlip, Viapree, Quant, Alexander, Bontekoe, 
Martineau, Sambo, Arrendell, Alexander, Thomas, Rasmijn, 
Alvarez, Colina, van Heinigen, de Freitas, Colina, Robinson, 
Parsan-Kurvink, Lattig, Da Silva, Halley, Peterson, Maduro, 
Collegues from Pieter Boer School and Xander Bogaerts. 
We apologize if in our grief, we may have omitted any 
relatives or close friends. 


Funeral services will be held on Thursday 18th, 2024 at Pray 
Funeral Home from 1pm to 4pm. The burial place will be at 
the Catholic Cemetery in San Nicolaas. 
Instead of flowers, there will be a donation box available. 


We apologize that after the funeral services, there will be 
no condolences accepted at home. Thank you for your 
understanding. 


Den nomber di su mayornan, 


Hilario C. (Lai) y Annastatia R. (Anita) Britten- 
Jacobs, su rumannan Maria, Ninita, Sixta, 
Betty, Wica, Calito y demas famia ta participa 
fayecimento di 



CLARA MARIA BRITTEN 
(12 augustus 1939 – 5 juli 2024) 


Entiero a tuma lugar den seno familiar. 


Danki pa tur e mensahenan bunita y tur e 
palabranan amabel. 


“Señor ta mi wardador, mi’n tin 
falta di nada. 
Den cunucu di yerba berde e ta 
ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Nos ta anuncia fayecimento di: 
Felix R Boekhoudt 
*30-08-1953 - †12-07-2024 


Acto di entiero lo wordo anuncia despues. 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Josefa Tromp 
Mihor conoci como: “Fefa” 
*14-08-1935 - †10-07-2024 


Acto di entiero lo wordo anuncia despues. 


“Bou di alanan di Dios mi ta sigur” 
Abo ku ta biba bou di amparo di 
Altisimo, ta hospedá den sombra di 
Dios Omnipotente, bisa Señor: 
“Mi refugio, mi forti, mi Dios, den 
kende mi ta pone mi konfiansa” 
Salmo 91:1-2 


Cu inmenso tristesa nos ta anuncia 
fayecimento di nos ser stima: 
Sr. Thomas P. Quandus 
cariñosamente yama “Tom” 
*14-11-1939 - †12-07-2024 


Acto di entiero lo wordo anuncia despues 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Yolanda Leticia 
Tromp 
*30-04-1948 - †15-07-2024 


Acto di entiero lo wordo anuncia despues. 

Biden ta ordena Servicio Secreto pa proteha RFK Jr. despues di e 
atentado riba bida di Trump 


(AP)—Presidente 
Joe 
Biden a dirigi e Servicio 
Secreto Mericano pa pro- 
tege candidato presiden- 
cial independiente Robert 
F. Kennedy Jr., despues di 
e intento si asesinato riba 
Donald Trump, segun e 
secretaria di Homeland 
Security a bisa ayera. 


Kennedy no tin probabilidad 
pa gana votonan di e Colegio 
Electoral, mucho menos e 
presidencia. Pero su eventon- 
an di campaña a atrae audien- 
cianan grandi di apoyadonan 
y hende interesa den su men- 
sahe. Su campaña tin lunas ta 
urgiendo e presidente pa pro- 
vee cu proteccion di Servicio 
Secreto, y a manda varios 
peticion despues di varios in- 
cidente. 


Na october a detene un 
homber despues cu el a dren- 
ta dos biaha sin permiso e cas 
di Kennedy na Los Angeles, y 
un luna prome, un homber 
arma acusa di personifica un 
agente federal a ser tuma den 
costudia pafo di un evento di 
campaña di e candidato. 


E omo di Kennedy, presiden- 
te John F. Kennedy, y su tata, 
Senador Robert F. Kennedy, 
ambos a ser asesina. 


“Danki, presidente Biden, pa 
extende proteccion di Servi- 
cio Secreto na ami,” Kennedy 
a bisa den un declaracion. 
Tambe el a gradici su compa- 
nia di seguridad priva, Gavin 
de Becker & Associates, “pa 
mantene mi safe pa e ultimo 
15 luna di mi campaña.” 


Secretaria di Homeland Se- 


curity Alejandro Mayorkas a 
bisa cu Biden a dirigi e pro- 
teccion pa Kennedy “ambos 
prome y despues di e even- 
tonan di e weekend pasa.” 


E Servicio Secreto ta legal- 
mente rekeri di proteha can- 
didatonan (vice)presidencial 
di partidonan grandi y nan 
famia 120 dia prome cu un 
eleccion general, pero candi- 
datonan tercer partido ta ser 
trata riba un basico cu nece- 
sidad adecua. Kennedy, ken 
a paga miyones pa seguridad 
priva, a bisa cu e costo a lim- 
ita su habilidad pa campaña. 


E departamento di Home- 
land Security a reconoce den 
su evaluacion di presupuesto 
di 2024 cu peticionnan re- 
cien pa proteccion di candi- 
dato ta drentando mas trem- 
pan compara cu den pasado. 


Menasanan 
contra 
candi- 
datonan politico ta comun, 
pero oficialnan a bisa cu tin 
un aumento den retorica vio- 
lento desde e atake durante 
weekend na e manifestacion 
di Trump. Mayorkas a bisa 
cu ambos Biden y Trump ta 
“constantemente e suheto di 


menasa.” 


“Nos ta den un ambiente di 
menasa alerta y hopi dinami- 
co,” el a bisa. 


Kennedy a reuni cu Trump 
dialuna “pa discuti unidad 
nacional,” segun vocero pa 


Kennedy Stefanie Spear a 
bisa. Tambe e ta spera di re- 
uni cu lidernan democratico, 
el a bisa, agregando cu e no ta 
saliendo for di e careda. 


Cu un nomber famoso y un 
base leal, Kennedy tin e po- 
tencia pa ta miho compara cu 
cualkier candidato presiden- 
cial di tercer partido desde 
Ross Perot den añanan 1990. 
Pero e no a participa den e 
prome debate presidencial dia 
27 di juni. Ambos e campa- 
ñanan di Biden y Trump, ken 
ta preocupa cu e por stroba, 
a desvia di e comision di de- 
bate no-partisano y a acorda 
na un planificacion cu esen- 
cialmente a laga Kennedy afo. 


Kennedy, ken a desafia Biden 
aña pasa pa e nominacion 
democratico prome cu el a 
lansa un oferta independien- 
te, a argumenta cu su presen- 
cia relativamente fuerte den 
un par encuesta nacional ta 
dun’e un avance riba su can- 
didacia. 


Trump a bira e nominado 
presidencial di e banda re- 
publicano ayera despues cu 
el a ricibi e voto di suficiente 
delegado na e Convencion 
Nacional Republicano. E no 
a keda gravemente herida den 
e tiroteo na Pennsylvania. Ai- 
nda tin un evaluacion andan- 
te riba e atake. 


Mayorkas a bisa cu a aumenta 
e proteccion di Trump basa 
riba e “naturalesa evolucio- 
nario di e menasanan contra 
e ex-presidente” y su cambio 
for di presunto nominado pa 
nominado oficial. 


4 soldaat Pakistani y 5 rebelde asesina den 
atakenan suicidio coordina na facilidad militar 


(AP)—Un 
bombardeo 
suicidio a detona su ve- 
hiculo yena cu explosivo 
y otro rebelde a los tiro 
cerca di un muraya exte- 
rior di un facilidad militar 
na nortoeste Pakistan di- 
aluna, matando al menos 
cuatro soldaat y lagando 
decenas herida, incluyen- 
do ciudadanonan, segun 
oficialnan. 


No tabatin ningun comen- 
tario for di ehercito tocante 
e atake cu a tuma luga na 
Bannu, un ciudad den e pro- 
vincia Khyber Pakhtunkwa 
riba frontera cu Afganistan. 


Sinembargo, cuatro oficial di 
seguridad local a bisa cu tur 
cinco atacador a muri. 


E oficial a papia riba condi- 
cion di anonimidad mirando 
cu nan no ta autorisa pa pa- 
pia cu media. Sinembargo, 
agente policial Tahir Khan a 
bisa cu forsanan di seguridad 
a responde rapidamente na e 
“atake coordina” y a stroba un 
intento pa e rebeldenan dren- 
ta e facilidad militar den e 
ciudad di Bannu cu ta facilita 
oficinanan di e ehercito y cas- 
nan di forsanan di seguridad. 


Pakistan a mira un aumento 


skerpi den atakenan militan- 
te, mayoria di nan den e parti 
nortoeste, den e ultimo añan- 
an. Na januari 2023 militan- 
tenan a mata al menos 101 
hende, mayoria di nan agente 
policial, ora un bombardeo 
suicidio personificando un 
agente policial a ataca un mo- 
skee den e ciudad di Pesha- 
war. 


Ningun grupo a tuma re- 
sponsabilidad pa e atake, pero 
e sospecho lo cay probable- 
mente riba e Taliban Paki- 
stani cu a aumenta nan atake 
riba forsanan di seguridad e 
ultimo lunanan. E Taliban 


Pakistani—conoci 
como 
Tehrik-e-Taliban Pakistan of 
TTP—ta un grupo separa 
pero un aliado di e Taliban 
Afgano. TTP a aumenta su 


atakenan riba forsanan di se- 
guridad desde cu e Taliban 
Afgano a tuma poder den Af- 
ganistan na 2021. 

(AP) - Legisladonan na e 
nacion West Africano di 
Gambia riba dialuna a re- 
chasa un proposicion cu 
lo a retira e prohibicion 
riba corta genital di hende 
muhe. E intento di bira e 
prome pais den mundo 
den kita e prohibicion 
aki a ser monitoria for di 
cerca pa activistanan den 
exterior. 


E voto a bin despues di lu- 
nanan di debate den e nacion 
mas tanto Musulman di me- 
nos di 3 miyon persona. Leg- 
isladornan efectivamente a 
mata e proposicion pa medio 
di rechasa su clausulanan y 
preveni un voto final. 


E procedura aki, tambe yama 
mutilacion genital di hende 
muhe, ta inclui kita comple- 
tamente of parcialmente un 
muhe su genital externo, 
hopi biaha haci pa personan- 
an den e comunidad tradicio- 


nal cu hermentnan manera 
blade di corta of emplead- 
onan di salud. E por causa 
sangramento serio, morto y 
complicacion cu nacemento 
pero te ainda ta un practica 


plama na partinan di Africa. 


Activistanan y gruponan di 
derecho humano ta preo- 
cupa cu kita e prohibicion 
na Gambia lo kita añanan di 


trabao contra e practica di si- 
glonan cu hopi biaha ta haci 
riba mucha muhenan di me- 
nos di 5 aña y ta basa riba e 
conceptonan di puresa sexual 
y control. 


Conservativonan religioso cu 
a lidera e campaña pa kita e 
prohibicion a argumenta cu e 
practica ta “un di e virtudnan 
di islam.” 


Den maart, e mayoria legis- 
ladornan a vota pa avansa e 
proposicion, causando miedo 
y preocupacion cu e prohibi- 
cion lo ser kita. Sinembargo 
actitudnan a cambia mirando 
cu e activistanan di derecho a 
campaña y dokternan, figu- 
ranan religioso y otronan a 
testigua pa e comite di salud 
tocante e consecuencianan di 
e practica. 


“E ta un alivio grandi,” un ac- 
tivista y sobreviviente, Absa 
Samba a conta The Associ- 
ated Press despues di e voto, 
celebrando cu otronan den 
parlamento. “Pero mi ta kere 
cu esaki ta e comienso di e 
trabao.” 


(AP) - Oficialnan top di e 
Union Europeo lo boycott 
reunionnan informal an- 
fitriona pa Hungria mien- 
tras e pais ta mantene e 
presidencia di e union, 
despues cu Hungria su 
Prome Minister pro-Rusia 
Viktor Orban a tene un se- 
rie di reunionnan cu lider- 
nan den exterior tocante 
Ucrania cu a disgusta su 
partnernan Europeo. 


E decision sumamente in- 
usual pa e president di e 
Comision Europeo y otro 
oficialnan top di e curpa boy- 
cott e reunionnan na Buda- 
pest a ser haci “den bista di 
e desaroyonan recien mar- 
cando e comienso di Hungria 
su presidencia den e union,” 
vocero di e comision Eric 
Mamer a publica riba X. 


Hungria a tuma over e rol di 
6 luna dia 1 di juli, y desde 
e tempo aki Orban a bishita 
Ucrania, Rusia, Azerbaijan, 
China y Merca como parti di 
un tour cu e ta yama “mis- 
ion di pas” cu e metadi trece 
un fin na Rusia su guera na 
Ucrania. 


Esaki a causa rabia na varios 
lider den e union, cu a bisa cu 


e no a ser informa di adelanta 
di Orban su plan y a core en- 
fatisa cu e lider nacionalista 
no ta actuando di parti di e 
bloke durante su reunion- 
nan cu Vladimir Putin y X 
Jinping. Hungria su ministe 
pa asuntonan Europeo, Janos 
Boka, a critica e decision di e 
comision. 
Skirbiendo riba X cu e cur- 
pa “no por scoge e institu- 


cionnan y e estadonan cu ken 
e kier coopera. Tur decision 
di e Comision awo ta basa 
riba consideracionnan politi- 
co?” Boka a publica. 


Vocero di Hungria, Zoltan 
Kovacs, tambe a sugeri cu 
e decision ta producto di 
preferencia politico skirbi- 
endo riba cu X cu ta “sacri- 
fica e funcion institucional pa 


propositonan politico priva y 
ignorando e comision cu rol 
pa motibonan politico y di 
ideologia.” 


E decision di e Comision Eu- 
ropeo ta aplica na reunionnan 
informal cu Hungria anfitri- 
ona y ta nifica cu e ambten- 
aarnan lo atende na luga di 
oficialnan top manera e presi- 
dent di e Comision Europeo 


Ursula von der Leyen. 


Orban su gobierno ta contra 
e moda comun Europeo pa 
medio di nenga provee arma 
na Kyiv pa combati Rusia su 
invasion y pa medio di me- 
nasa cu blokia asistencia fi- 
nanciero na e pais den prob- 
lema. 


Den un entrevista cu corant 
di Hungria Magyar Nemzet 
riba dialuna, Orban su direc- 
tor politico a bisa cu despu- 
es di su biahe na Moscu, e 
prome di su tipo for di un 
ehfe di estado di Union Eu- 
ropeo of gobierno den mas di 
2 aña, cu e Prome Minister 
a informa e lidernan di otro 
paisnan den e Union Eu- 
ropeo “por escrito tocante e 
negociacionnan, e experien- 
cianan di e prome fase di e 
mision di pas y e proposicion 
di Hungria.” 


Sinembargo Von der Leyen 
a acusa Orban di purba sat- 
isface e lider Ruso cu e trip, 
skirbiendo riba X cu “sat- 
isfaccion no lo stop Putin. 
Solamente unidad y determi- 
nacion lo habri caminda pa 
un pas comprensivo, husto y 
duradero na Ucrania.” 


Lidernan top di EU lo boycott reunionnan anfitriona pa Hungria su 
Orban despues di su sosten na Rusia 


Gambia ta mantene su prohibicion riba cortamento 
di genital di hende muhe 


